Kompanija Meriot o saradnji sa Milenijum rizortsom: Navodi protiv korisnika franšize uzeti u obzir, nismo investitor\nARHIVA - Znak kompanije Meriot na hotelskoj zgradi u Njujorku (Foto: Reuters/Andrew Kelly)\n“Poznati su nam navodi protiv korisnika franšize i oni su uzeti u obzir tokom temeljne analize koju smo sproveli”, navedeno je u pisanom odgovoru multinacionalne kompanije Meriot internešnel (Marriot International) na upit\nSaradnja Milenijum rizortsa i Meriot internešenela\nMilenijum rizorts (Millennium Resorts) i američki hotelski lanac Meriot internešnel (Marriot International) 19. maja potpisali su ugovor o saradnji u izgradnji kompleksa u Vranjskoj Banji - na jugu Srbije.\nUz predstavnike tih kompanija – potpisivanju su prisustvovali premijerka Ana Brnabić i ambasador Sjedinjenih Država u Srbiji Entoni Godfri.\nStojan Vujko, direktor Milenijum tima, rekao je tom prilikom da će ta kompanija uložiti 90 miliona evra u hotelski kompleks koji će se sastojati od dva hotela brenda Meriot i medicinskog centra Sofka. Kako je ukazao, prva faza radova trebalo bi da bude završena 2023. godine, a poslednja do 2026. godine.\nMarkus Lenart, regionalni potpredsednik Meriot internešenel, ukazao je da je Srbija za tu kompaniju jedan od strateških prioriteta u regionu.\n"Srbija je tržište koje ima ogroman potencijal, i investitori to prepoznaju na internacionalnom nivou - širi se kapacitet aerodroma, razvija se infrastruktura i to su sve znaci da postoji poverenje da će Srbija imati odgovarajuću ulogu na međunarodnom tržištu", rekao je Lenart.\nEntoni Godfri, ambasador Sjedinjenih Država u Srbiji, ocenio je da se radi o važnoj prekretnici u ekonomskim i kultutnim odnosima Srbije i SAD i poručio da ovakvi projekti ukazuju na oporavak privrede od posledica pandemije.\nPremijerka Srbije Ana Brnabić je istakla da se radi o najvećem projektu kompanije Meriot internešenel na Balkanu, i najvećoj investiciji u srpski turizam. Istakla je veliki značaj ove investicije za Vranjsku Banju i jug Srbije.\n"Investicija će za jug Srbije značiti oživljavanje, budućnost i dolazak novih investitora, poslove i plate i bolji kvalitet života", rekla je Brnabić.\nNa novinarsko pitanje o tvrdnjama lidera Narodne stranke Vuka Jeremića da je kompanija Milenijum tim do imovine u Vranjskoj Banji došla po povlašćenoj ceni, premijerka Srbije je odgovorila da do sada nije bilo nikakvog interesovanja za ulaganja u kapacitete te banje, koji su bili nezavršeni ili ruinirani.\n"Ti koji govore da je nešto prodato ispod cene, volela bih da dovedu makar jednog investitora, za bilo koju cenu, da uzme neku našu banju, da uloži ne 90 nego devet ili jedan milion evra", rekla je Brnabić.\nGlasa Amerike povodom ugovora o saradnji koji je taj američki hotelijer potpisao sa srpskom kompanijom Milenijum rizorts (Millennium Resorts – ćerke firme koja se nalazi u stopostotnom vlasništvu preduzeća Milenijum tim (Millennium Team).\nMeriot internešnel kontaktirali smo pošto je objavljeno da će sarađivati na projektu hotelskog kompleksa u Vranjskoj Banji na jugu Srbije - posla čija vrednost, kako je najavljeno, iznosi 90 miliona evra.\nRazlog tome su brojni istraživački tekstovi nezavisnih medija u Srbiji koji kompaniju Milenijum tim povezuju sa mnogim koruptivnim aktivnostima, kao i kontroverznim noćnim rušenjem u beogradskoj četvrti Savamala, čiji izvršitelji i nalogodavci pravosudnim organima i javnosti Srbije nisu poznati ni pet godina posle tog događaja.\nAfera Savamala: Meša li se OEBS u unutrašnje stvari države članice\nMeriot internešnel je u kratkom odgovoru Glasu Amerike pojasnio da ima dugogodišnju proceduru koja služi za procenu potencijalnih vlasnika i korisnika franšize hotela te kompanije.\n“Taj proces je sproveden i u ovom slučaju, u skladu sa našim redovnim protokolom”, precizirano je u odgovoru u kom je istaknuto i da Meriot internešnel nije finansijski investitor u projekat.\n“Već je kompanija dala ograničenu licencu na osnovu ugovora o franšizi. To znači da primalac franšize može da koristi neke naše određene brendove u skladu sa standardima i zahtevima navedenim u ugovoru o franšizi”, zaključeno je u odgovoru Glasu Amerike jedne od najpoznatijih svetskih hotelijerskih kompanija koja pod svojim okriljem ima trideset hotelskih brendova, poput “Ric-Karltona”, “Šeratona”, “Bulgarija” i naravno “Meriota”, 7.000 objekata u više od 131 države i teritorije širom sveta.\nPrema javno dostupnim podacima kompanija Meriot internešnel je u 2019. imala 174.000 zaposlenih, dok je u 2020. taj broj opao na 121.000.\nŠta je Milenijum tim?\nNa zvaničnoj internet stranici kompanije Milenijum tim navedeno je da je to preduzeće u privatnom vlasništvu, od kada je nastalo 2003, izraslo u regionalnog lidera u oblasti izgradnje hidrotehničkih i infrastrukturnih objekata - poput saobraćajnica, železnica, gasovoda, toplovoda.\n"Pravosuđe, primena zakona i korupcija - opasnosti za poslovni ambijent u Srbiji"\nTakođe, na sajtu kompanije ukazano je da gaji partnerske odnose sa Gazpromom (ruskom državnom energetskom kompanijom), Naftnom industrijom Srbije (koja je u većinskom ruskom vlasništvu), Srbijagasom (srpskom državnom kompanijom za skladištenje transport i distribuciju prirodnog gasa), Fijatom, ali i Belgrade Waterfront-om, odnosno Društvom Beograd na vodi d.o.o. realizatorom zajedničkog projekta Srbije i Ujedinjenih Arapskih Emirata “Beograd na vodi”, koji se od svojih početaka, nalazi na meti kritika dela javnosti i arhitektonskih stručnjaka u Srbiji.\nKompaniju Milenijum tim više nezavisnih istraživačkih medija u Srbiji dovodilo je u vezu sa vladajućom Srpskom naprednom strankom predsednika Srbije Aleksandra Vučića – označavajući je realizatorom ili izvođačem radova brojnih značajnih i unosnih državnih projekata.\nJedan od njih upravo je "Beograd na vodi" koji je uzrokovao da, prema stavovima kritičara, javno dobro poznatije kao Savski amfiteatar - inače dostupno svim građanima - pod okriljem takozvanog investitorskog urbanizma, prelazi u privatne ruke, ali i da se izgradnjom u tom pojasu reke Save podriva bezbednost Beograda, prestonice Srbije, od poplava.\nSa druge strane, realizatori projekta “Beograd na vodi” i njegov glavni zagovarač predsednik Srbije Aleksandar Vučić, javnost i struku uveravaju da je projekat u potpunosti bezbedan - ističući da predstavlja simbol ekonomskog razvoja Srbije.\nProjekat je, prema tvrdnjama realizatora vredan, tri milijarde dolara, planirana je izgradnja 7.000 stanova i useljavanje 14.000 ljudi.\nInternet stranica "Belgrade waterfront"-a\nUpravo je u kontekstu projekta “Beograd na vodi” ime kompanije Milenijum tim, kao jednog od podizvođača u tom poslu, u javnosti Srbije imalo veoma negativan odjek.\nNaime, u noći nakon parlamentarnih izgora u Srbiji 2016. godine, grupa maskiranih muškaraca blokirala je beogradsku Hercegovačku ulicu, u području “Beograda na vodi” bagerima srušila objekte dve privatne firme i jednog restorana. Svedoci, koji su se tokom noći zatekli na tom mestu, danima nakon incidenta u izjavama medijima su ukazivali da su ih maskirane nepoznate osobe presretale i pritvarale na oko sat vremena - oduzimajući im lične stvari i mobilne telefone, nakon čega su ih oslobađali. Mreža za istraživanje korupcije i kriminala (KRIK), nagrađivani nezavisni istraživački medij, objavio je snimak rušenja, ali i izjavu očevica koji je ukazao da su bageri koji su korišćeni pripadali Milenijum timu.\nKompanija je odbacila bilo kakvu umešanost u taj događaj.\nAleksandar Vučić, aktuelni predsednik Srbije, tada kao mandatar za sastav Vlade nakon tek održanih izbora, poručio je juna iste godine da je nesumnjivo da iza rušenja objekata u Savamali stoje najviši organi gradske uprave u Beogradu koji će, kako je tada rekao, snositi odgovornost. Nikoga, međutim, nije imenovao.\nTadašnji Ombudsman Saša Janković je objavio izveštaj u kom je ukazao da je u noći između 24. i 25. aprila 2016. policija odbila da izađe na teren i uskratila građanima zaštitu i da je takvo naređenje policiji stiglo, kako je u dokumentu ukazano, sa vrha.\n“Više desetina ljudi u crnim uniformama i fantomkama preuzelo je faktičku vlast nad delom Beograda i mašinama preprečilo prilaz ulici, uz primenu sile srušili su objekte, dok su crni automobili sa prekrivenim registarskim tablicama patrolirali Savamalom”, deo je izveštaja tadašnjeg zaštitnika građana.\nJedina osoba koja je odgovarala u tom slučaju je Goran Stamenković koji je, u noći rušenja, bio šef smene službe beogradske policije.\nStamenković je priznao krivicu pred Višim sudom u Beogradu i osuđen je na uslovnu kaznu jer nije reagovao na prijave građana i nije poslao policajce da zaustave rušenje.\nAprila 2021. još jedan višestruko nagrađivani nezavisni istraživački medij - Balkanska istraživačka mreža (BIRN) objavio je da u periodu dužem od dve godine nadležni tom mediju odbijaju da dostave rešenje o ozakonjenju poslovno-stambenog objekta u vlasništvu Gorana Stamenkovića – koji je krivično odgovarao zbog rušenja u Savamali. BIRN je objavio da je legalizacija tog objekta, navodno, bila protivusluga za Stamenkovićevo preuzimanje krivice na sebe u slučaju rušenja u Hercegovačkoj.\nStanovi za pripadnike vojske i policije\nTakođe, Balkanska istraživačka mreža je izvestila da je Milenijum tim bio uključen u posao izgradnje stanova za pripadnike vojske i policije, kao i bezbednosnih službi, u Nišu i Vranju. U okviru tog posla sa turskom kompanijom “Tasiapi”, decembra 2018. zaključen je ugovor vredan 13,1 miliona evra.\n“Iznos je bio dva miliona evra veći od državne projekcije pre raspisivanja tendera, ali je ipak odobren. U martu 2019. službenik 'Tasiapija', označen inicijalima O.M. optužen je za primanje mita u vezi sa tim projektom. Optužnica protiv Milenijum tima nije podizana”, ukazano je u tekstu Balkanske istraživačke mreže (BIRN).\nMilenijum tim je kompanija, koja je u slučaju nekoliko opština i gradova, strateški partner i izvođač radova na izgradnji gasovoda. Takav je slučaj bio i u beogradskoj opštini Grocka. Početna vrednost posla o kom je ugovor potpisan novembra 2012, prema objavi investitora, kompanije “Srbijagasa”, bila je oko 21 milion evra.\nPrema pisanju gročanskog medija “Žig info” koji se bavi lokalnim temama od javnog interesa, projekat čiji je završetak Milenijum tim predvideo za tri godine (2015, prim.nov), još nije okončan.\nTakođe, u potonjim godinama “Žig info”, ali i višestruko nagrađivani nezavisni istraživački medij “Insajder” izveštavali su da je ukupna cena projekta gasifikacije oko 30 miliona evra - što je za oko devet miliona više nego što je na njegovom početku najavio investitor “Srbijagas”.\nMilenijum rizorts i Vranjska banja\nMilenijum rizorts, ćerka kompanija u stopostotnom vlasništvu Milenijum tima, u drugoj polovini 2019. kupila je hotel “Železničar” u Vranjskoj banji, kao i nezavršeni objekat čija je izgradnja počela sedamdsedetih godina prošlog veka, i trebalo je da bude hotel. Država Srbija, odnosno Ministarstvo privrede, odobrilo joj je pomoć od 10 miliona evra za izgradnju dva hotela i klinike u Vranjskoj banji, objavio je nezavisni medij “Nova ekonomija”, pozivajući se na odluku Komisije za kontrolu državne pomoći.\nSavet za borbu protiv korupcije saopštio je decembra 2020. da sumnja u sistemski organizovanu korupciju koja se dogodila prilikom prodaje specijalnih bolnica za rehabilitaciju u vlasništvu Republičkog fonda za penzijsko i invalidsko osiguranje (RFPIO), među kojima su i nepokretnosti u Vranjskoj banji.\nU izveštaju je ukazano da je Savet pratio rad Fonda u periodu od 2009. do 2019. godine.\n"Sistemska korupcija koja je uočena bila je usmerena na svesno pričinjavanje štete. To se činilo tako što je trećim licima bilo omogućeno da se činjenjem ili nečinjenjem obogate na račun imovine Fonda putem kupovine nepokretnosti po cenama koje su znatno niže od tržišnih", precizirao je Savet za borbu protiv korupcije u izveštaju.\nTo telo je zaključilo da je Milenijum rizorts postao vlasnik celokupnog jezgra opštine Vranjska banja za ukupno 1.855.000 evra.\nPojedini opozicioni političari, poput lidera Narodne stranke Vuka Jeremića, poslednjih meseci iznose brojne optužbe o navodnim koruptivnim aferama u koje je bio umešan Milenijum tim - uključujući i kupovinu nepokretnosti u Vranjskoj banji koje su bile u vlasništvu Republičkog fonda za penziono i zdravstveno osiguranje.\nU istom intervalu Milenijum tim je na to reagovao tužbama protiv medija koje su prenosili navode takvih istupa, pa su u aprilu 2021. utuženi lokalni mediji Info Vranjske, Jug Press, kao i list Danas i televizija N1. Ukupan odštetni zahtev iznosi 800.000 evra - odnosno 100.000 po tužbi. Neki od ovih medija objavili su više tekstova o temama koje su menadžmentu Milenijum tima bile sporne.\nInače, tekstovi koje su objavljivali bile su uglavnom prenesene agencijske vesti.\nOvakve postupke kompanije Milenijum tima, deo medijske javnosti u Srbiji okarakterisao je kao slap tužbe, čija je svrha sputavanje medija da bez pritisaka rade svoj posao.\n“Reč je o moćnom oružju bogatih bilo da je reč o zvaničnima, kompanijama, pojedincima da ućutkaju medije. Pravi cilj tih tužbi nije utvrđivanje istine ili zaštita njihovih podnosilaca žalbe od klevete, već izbegavanje i neutralizacija svake kritike. Ti postupci su izuzetno opasni, jer medije i novinare iscrpljuju novčano i psihološki. Onemogućava novinare da se usredsrede na svoj rad, jer je potrebno da idu na sud i pripremaju odbranu. Takođe, potrebno je i pronaći znatna finansijska sredstva kako bi se odbranili”, objasnio je u nedavnom intervjuu Glasu Amerike, povodom Dana slobode medija, Pavol Salaj, predstavnik za Evropsku uniju i Zapadni Balkan u nevladinoj organizaciji “Reporteri bez granica”.\nSa druge strane, Milenijum tim izneo je tvrdnje da je kompaniji povređen ugled, objavio je portal “Raskrikavanje” koji je imao uvid u tužbe podnete protiv nekoliko medija.\nNegirano je bilo kakvo učestvovanje u koruptivnim radnjama i navedeno da je novinari trebalo da kontaktiraju zvaničnike kompanije za komentar i proveru navoda pre objave tekstova.\nPoslednja u nizu tužbi podneta je protiv Tima za razvoj i integracije, kao osnivača lokalnog medija Info Vranjske, i glavnog i odgovornog urednika Saše Stojkovića zbog povrede časti i ugleda, objavljeno je u ponedeljak.\nOdštetni zahtev iznosi dva miliona dinara - odnosno oko 17.000 evra.\nTransparentnost: Srbija u zoni endemske korupcije\nSrbija i Crna Gora nazadovale u percepciji korupcije\nBIRN: Srbija, BiH i Kosovo - pisanje o korupciji i dalje problem za medije\nKorupcija u svetu: Srbija na sredini liste\nSrbija: Lako dobijanje dozvola, korupcija problem\nSrdoč: Korupcija zajednički problem Balkana\nPredstavljen akcioni plan za borbu protiv korupcije


„Ovo će biti praksa i u budućem periodu da koristimo naše diplomatske predstavnike umjesto da sami putujemo s namjerom prezentacije i pronalaženja potencijalnih investitora“, rekao je Mile Zlojutro načelnik opštine nakon razgovora sa ambasadorom. On je naglasio da su ovom prilikom dogovorene konkretne smjernice za buduću saradnju sa akcentom na poljoprivredu i proizvodnju hrane, te u oblasti zdravstva u smislu eventualnih donacija. „Obišli smo nekoli privrednih kolektiva za koje pretpostavljamo da bi mogli biti interesantni investitorima. Preduzeće „Unaplod“ je dobar primjer preduzeća koje se bavi proizvodnjom voća i ima najveću ULO hladnjaču na Balkanu i time se možemo pohvaliti i ponuditi proizvode arapskom tržištu. Očekujem da je ovo vid jedne dobre saradnje, a ovakva vrsta rada biće praksa i u buduće, te ćemo koristiti i druge diplomatske predstavnike do kojih uspijemo doći“, rekao je Zlojutro.\nAleksandar Dragičević ambasador Bosne i Hercegovine u Ujedinjenim Arapskim Emiratima je ovom prilikom zahvalio načelniku Zlojutro i poslaniku Banjac što su mu omogućili da zajedno sagledaju mogućnosti privredne saradnje i plasiranja proizvoda sa područja Republike Srpske, odnosno opštine Kozarska Dubica u Ujedinjene Arapske Emirate. „Sigurno je da je ekonomska diplomatija jedan od najznačajnijih elemenata diplomatije u svijetu i u tom kontekstu nastojaću da sarađujemo. Mi ćemo sačiniti jedan biznis plan koji ćemo plasirati u Ujedinjene Arapske Emirate gdje ću ja imati adekvtne sagovornike i nastojaćemo da njihov kapital i investicije dovedemo u ove krajeve. Tržište Ujedinjenih Arapskih Emirata je veoma rašireno i ono apsorbuje sve ali intencija je na poljoprivredi i proizvodnji hrane“, rekao je Dragičević i dodao da bi trebalo da delegacija BiH treba u martu posjeti Ujedinjene Arapske Emirate.\nDarko Banjac poslanik u Narodnoj Skupštini RS je rekao ovom prilikom da je ova opština među prvima u Republici Srpskoj koja je krenula sa praksom da koristi diplomatske mreže za prezentaciju potencijala lokalne zajednce stranim investitorima. „Ocijenili smo da bi investotori iz Ujedinjenih Arapskih Emirata mogl biti zainteresovani za ulaganje u Kozarsku Dubicu jer ova opština ima razvijenu poljoprivredu u svim oblastima, odnosno voćarstvu, stočarstvu i drugima. Investitori su zainteresovani da ulažu u novu proizvodnju i da kupuju postojeće pogone radi sto postotnog izvoza u Emirate. Mislim da će ova posjeta ambasadora i projekti koje će ponijeti sa sobom uroditi plodom“, rekao je Banjac i dodao da je posredstvo diplomatskih mreža i predstavništava RS-e u inostranstvu najrealniji način da se dovedu određeni investitori sa određenim prjektima. Ovom prilikom ambasador je u pratnji načelnika i saradnika obišao voćnjak preduzeća „Unaplod“ i „Bioplod“ koji je začetak plasteničke proizvodnje na području opštine.


Vozači i pješaci zaradili kazne veće od 137.000 KM | Banjaluka.net\nVozači i pješaci zaradili kazne veće od 137.000 KM\nTokom prošle godine u Banjaluci su zbog prebrze vožnje kažnjena 2.743 vozača, a od početka 2017. gas je više od dozvoljenog dodalo njih 18, podaci su Centra javne bezbjednosti.\nNi pješaci nisu za pohvalu, jer je lani zbog pretrčavanja ulica kažnjen 541 Banjalučanin, a od januara je čak 40 građana “uhvaćeno”, jer su zaobilazili pješačke prelaze.\n– Prošlogodišnje kazne zbog prebrze vožnje iznosile su 112.448 KM, dok je iznos uplaćenog novca bio 50.983 KM. Od početka ove godine vozači su kažnjeni sa 780 KM, a uplaćeno je 140 KM – pojašnjava Marija Markanović, portparol CJB Banjaluka.\nIstakla je da su pješaci lani kažnjeni sa 22.230 KM, od čega je plaćeno 9.021 KM. Od početka ove godine iznos kazni bio je 1.616 KM, a Banjalučani su uplatili 660 KM.\nTo znači da je su stanovnici najvećeg grada Srpske, što zbog prebrze vožnje, što zbog pretrčavanja ulica, za nepunih 14 mjeseci kažnjeni sa oko 137.000 KM.\n– Kada je riječ o ukupnom novčanom iznosu izrečenih kazni i njihovoj naplati, treba imati u vidu mogućnost kojom je predviđeno da se onaj ko je počinio prekršaj, prihvatanjem odgovornosti i ukoliko najkasnije u roku od osam dana od prijema prekršajnog naloga plati polovinu kazne, oslobađa druge polovine iznosa – pojašnjava Markanovićeva.\nPodsjetila je da kazne za pješake iznose 40, a da vozači, koji prekorače brzinu, treba da plate od 30 do 400 KM.\nIako je broj kažnjenih veliki, Milenko Jaćimović, predsjednik Udruženja za bezbjednost i unapređenje saobraćaja smatra da je situacija na gradskim i prigradskim ulicama mnogo kritičnija.\n– To su učesnici u saobraćaju koji su kažnjeni za vrijeme policijskih kontrola, ali je stanje sigurno deset puta gore, bar kada je riječ o pješacima, koji pretrčavaju gdje stignu. Ovaj problem je posebno izražen u centru grada- u blizini pošte, na Istočnom i Zapadnom tranzitu kod pasaraela, u Lazarevu, kao i kod škole u Rosuljama- ističe Jaćimović.\nU posljednja tri mjeseca, navodi, primetno je da vozači prebrzo voze na Bulevaru Petra Bojovića, u Ulici Krajiških brigada- na Zapadnom tranzitu, ali i u Zelenom viru.\nBanjalučani su primjetili da je na ulicama više policijskih patrola nego inače. Smatraju da su kontrole pojačane zbog novina u Zakonu o bezbjednosti saobraćaja, koje se primjenjuju od sredine mjeseca i predviđaju rigoroznije kazne.\nU CJB kažu da je u gradu “prisutan dovoljan broj policajaca, koji su skladu sa bezbjednosnom procjenom obavljaju svoje poslove i zadatke”, napominjući da je, otkako su izmjene na snazi, manje kažnjenih.


Članovi Izvršnog odbora su analizirali i prihvatili podnesene izveštaje o aktivnostima svih nacionalnih selekcija, počev od A reprezentacije do ženskih selekcija i futsala. Takođe, usvojen je i predloženi plan i program rada svih nacionalnih selekcija Srbije u narednom periodu.\nTakođe, pred nadležnima su se našli i izveštaji resornih takmičarskih organa - od Zajednice fudbalskih klubova Super lige, preko Udruženja fudbalskih klubova Prve lige Srbije, organa Kupa Srbije, Omladinske i Kadetske lige, futsal lige i ženskog fudbala. Izveštaji su usvojeni, a predočeni su i osnovni zadaci za naredni period, uz još jedno podsećanje na obavezu da svi klubovi Superlige od sezone 2016/17. moraju da imaju reflektore na svojim stadionima.\nOvom prilikom bilo je reči i o pitanjima iz domena suđenja. Članovi Izvršnog odbora analizirali su suđenje u kompletnom dosadašnjem delu sezone, kako u Superligi, tako i u Prvoj ligi Srbije. Zaključeno je da postoji jedinstveno poverenje u članove Sudijske komisije FSS, a koji rade na poljima delegiranja sudija, analize njihovog rada, ali i na jačanju kompletne organizacije. Pojedinačni slučajevi, kao recimo neki detalji sa poslednjeg večitog derbija između Partizana i Crvene zvezde, nisu analizirani ovom prilikom jer oni ne spadaju u domen rada Izvršnog odbora, ali je naglašeno da se prati rad svih članova sudijske organizacije i da su u budućnosti moguće određene kadrovske promene. Danas su izvršene promene u raspodeli poslova aktuelnog saziva i odlučeno je da Zoran Petrović delegira sudije Superlige, Dragan Radulović sudije Prve lige, Dušan Mrakić posmatrače suđenja Superlige i Prve lige, Đorđe Žutić da vrši analizu suđenja Superlige a Mirko Simić analizu suđenja Prve lige.\nRazmatrana i važna pitanja iz domena licenciranja klubova za takmičenja u organizaciji UEFA i Superligi. Usvojen je novi Pravilnik o licenciranju klubova u Superligi, koji je usaglašen sa adekvatnim sa nivoa UEFA i koji stupa na snagu od sezone 2017/18. Takođe, bilo je reči i o stručno-pedagoškim aktivnostima u okviru Centra za edukaciju fudbalskih trenera FSS, stručno-strukovne organizacije trenera i instruktorske službe. Kao i uvek, sa posebnom pažnjom je analiziran izveštaj o radu FSS i finansijskom poslovanju. Verifikovani su dostavljeni izveštaji Nadzornog odbora i Finansijske komisije FSS, a usvojen je i izveštaj o godišnjem popisu u FSS.\nKao što je poznato, na redovnoj sednici Skupštine FS Srbije, a koja će biti održana uskoro, dodeljuju se i priznanja u konkurencijima za najbolju sudijsku trojku, najperspektivnijeg sudiju godine, najperspektivnijeg trenera godine, najperspektivnijeg igrača godine i priznanja za rad u ženskom fudbalu. Odlučeno je da najbolju sudijsku trojku u 2015. godini čine Milorad Mažić (Vrbas) sa pomoćnicima Milovanom Ristićem (Beograd) i Daliborom Đurđevićem (Kruševac), da je Nemanja Gajdobranski (Novi Sad) najperspektivniji sudija godine, Milan Rastavac (Radnički Niš) najperspektivniji trener godine, a Andrija Živković (Partizan) najperspektivniji igrač godine. Boris Antić (Spartak) je najuspešniji trener 2015. u okviru ženskog fudbala, Milena Nikolić (Spartak) najbolji igrač, a Miljana Ivanović (Mašinac) najperspektivniji igrač godine.\nI ovom prilikom je konstatovano da je organizacija Desetog prvenstva Evrope u futsalu, a koje je održano u Beogradu početkom februara ove godine, bila na najboljem mogućem nivou, o čemu svedoče i brojne čestitke dobijene sa najznačajnijih mesta. Na tom Prvenstvu, futsal reprezentacija Srbije je zauzela četvrto mesto, što je obeleženo kao sjajno izdanje nacionalnog tima. Zbog toga je donesena odluka o nagrađivanju reprezentativaca i članova Stručnog štaba u iznosu od 50.000 evra.\nFutsal je i dalje veoma aktuelan sport. Naime, 22. marta Srbija će dočekati Portugaliju u prvoj utakmici baraža za odlazak na Svetsko prvenstvo u Kolumbiji. Meč će biti odigran u beogradskoj "Kombank Areni", a ovom prilikom su određene cene ulaznica od 300 dinara (druga kategorija) i 500 dinara (prva kategorija).


Zavod za zaštitu spomenika kulture grada Beograda i Arhitektonski fakultet Univerziteta u Beogradu organizovaće, od 8. aprila do 18. maja, izložbu radova studenata tog fakulteta „Graditelji – arhitektura u Srbiji u 19. i 20. veku”.\nNa izložbi će biti prikazani radovi sa studentskim analizama stvaralaštva sedmoro značajnih arhitekata koji su delovali u pomenutom periodu i na taj način oblikovali lik srpske prestonice. Takođe, stručni saradnici Zavoda održaće nekoliko predavanja o delima znamenitih graditelja Beograda, najavili su iz te ustanove kulture.\nTako će ljubitelji arhitekture bitie u prilici da, 8. aprila u 13 sati, čuju uvodno predavanje profesorke Mirjane Roter Blagojević i docenta Aleksandra Ignjatovića.\nO arhitekti Nikoli Nestoroviću govoriće, 13. aprila u 14 sati, istoričar umetnosti Bojana Ibrajter Gazibara, dok će o graditeljskim ostvarenjima Momira Korunovića govoriti, 20. aprila, takođe u 14 sati, istoričar umetnosti Aleksandar Božović.\nPredviđeno je da 11. maja, u 14 sati, istoričar umetnosti Hajna Tucić održi predavanje o arhitekti Dragiši Brašovanu, a Ivana Vesković, 18. maja u isto vreme, o arhitekti Branislavu Kojiću, navedeno je u saopštenju.\nKliknite da biste videli veću sliku\n#Bojana Ibrajter Gazibara #dragisa brasovan #graditelji #mirjana roter #zavod


Bela kuća negira da je Tramp odao poverljive podatke ruskim zvaničnicima\nArhiva - Predsednik SAD Donald Tramp sastaje se sa ministrom inostranih poslova Rusije, Sergejom Lavrovom (levo) i ruskim ambasadorom u SAD, Sergejom Kisljakom (desno) u Beloj kući u Vašingtonu, 10. maja 2017. (Foto: Ministarstvo spoljnih poslova Rusije via AP)\nSavetnik za nacionalnu bezbednost SAD, H.R. Mekmaster, i drugi članovi Trampove administracije negirali su tačnost objavljenih izveštaja prema kojima je predsednik odao strogo poverljive informacije ruskim zvaničnicima u Ovalnom kabinetu.\nMekmaster je na konferenciji za novinare u utorak izjavio da su informacije o terorizmu i pretnjama međunarodnoj avijaciji koje je predsednik Donald Tramp podelio sa ruskim diplomatama prošle nedelje bile "u potpunosti prikladne" i nisu kompromitovale američke obaveštajne izvore.\nMekmaster je ostao pri svojoj oceni koju je izneo dan ranije da su američki mediji pošli od pogrešne premise u izveštaju da je Tramp otkrio visoko poverljive podatke ruskom ministru spoljnih poslova Sergeju Lavrovu i ambasadoru Moskve u SAD Sergeju Kisljaku na sastanku u Beloj kući.\n“Nimalo nisam zabrinut", rekao je Mekmaster koji je prisustvovao susretu u Ovalnoj kancelariji. "Razgovor je bio u potpunosti adekvatan i potpuno u skladu sa očekivanjima naših obaveštajnih partnera."\nOriginalna priča, koju je prvi objavio Vašington post, "je lažna", rekao je novinarima Mekmaster ispred Bele kuće, kasno u ponedeljak. "Ni u jednom trenutku nije raspravljano o obaveštajnim izvorima ili metodama i predsednik nije razotkrio ni jednu vojnu operaciju o kojoj se već ne zna u javnosti", dodao je.\n"Bio sam tamo. To se nije dogodilo", zaključio je Mekmaster, zatim se okrenuo i vratio u Zapadno krilo ne odgovarajući na novinarska pitanja.\nSavetnik za nacionalnu bezbednost, H.R. Mekmaster, obraća se medijima ispred Zapadnog krila Bele kuće u Vašingtonu, 15. maja 2017.\nTilerson podržava Mekmastera\nDržavni sekretrar Reks Tilerson, koji je rekao da je takođe prisustvovao sastanku sa ruskim ministrom inostranih poslova i ruskim ambasadorom 10. maja, podržao je Mekmasterovu karakterizaciju razgovora, dodajući u izjavi da je "raspravljano o širokom sprektru pitanja, između ostalog i o zajedničkim naporima na terenu antiterorizma".\nNekoliko medijskih kuća u SAD izvestilo je da je predsednik, na sastanku u Ovalnom kabinetu sa ruskim ministrom spoljnih poslova Sergejom Lavrovom i ambasadorom Rusije u SAD, Sergejom Kisljakom, razotkrio informacije koje se smatraju strogo poverljivima.\nTramp se izgleda hvalio unutrašnjim informacijama o nazirućim pretnjama po avijaciju, objavio je Vašington post.\nNjujork tajms je javio da se za te informacije smatra da su posebno osetljive, toliko da čak nisu široko deljene ni unutar vlade SAD, niti razmenjivane sa drugim saveznicima.\nDva lista, i neki drugi, dalje pišu da bi informacije mogle da ugroze kritične izvore obaveštajnih podataka o Islamskoj državi i načinu na koji su oni prikupljene.\nPredsednik SAD ima moć da skine oznaku poverljivosti sa gotovo svake informacije, pa zato izgleda da je to što je Tramp uradio - legalno. Ali obaveštajni zvaničnici, koje citiraju novine, izrazili su zabrinutost da bi informacije, koje su obezbedile vlade partnerske američkoj, mogle da naškode ključnim odnosima.\nCentralna obaveštajna agencija (CIA) i Nacionalna bezbednosna agencija (NSA) odbili su da daju komentare, kada ih je pozvao Glas Amerike.\nZakonodavci na Kapitol Hilu, i demokrate i republikanci, zahtevaju da čuju šta je rečeno.\n„Ukoliko je ovaj izveštaj tačan, onda je predsednik u velikoj meri ugroizio našu nacionalnu bezbednost“, izjavio je Čak Šumer, vođa demokratske manjine u Senatu koji je zatražio transkript sastanka.\nJoš od ranih dana Trampove administracije, predsednikova spremost da sarađuje sa Rusijom čini da se neki saveznici SAD osećaju nelagodno.\n"To je ključna briga", rekao je tada za Glas Amerike jedan zapadni diplomatski zvaničnik koji je insistirao na anonimnosti. "Rusija je vrlo remetilački igrač".\nAli, neki bivši obaveštajni zvaničnici misle da će posledice sastanka u Ovalnom kabinetu bili minimalne, ako ih uopšte bude\n"Nema štete - nisu otkriveni izvori ili metode", rekao je Majkl Predžent, bivši obaveštajni oficir koji danas radi u vašingtonskom tink-tenk Hadson institutu.\nPredžent, koji je radio sa Mekmasterom u Iraku, kaže da nije verovatno da bi savetnik za bezbednost dozvolio da predsednik pređe bilo kakve linije.\nUmesto toga, Predžent vidi šansu da se poseta Rusa Beloj kući preokrene u korist Vašingtona.\n"Deljenje ovih informacija sa Rusima proziva ih zbog njihove neaktivnosti protiv ISIS-a u Siriji", rekao je.\nUzbuna na Kapitol hilu\nIzveštaji u ponedeljak izazvali su momentalnu uzbunu na Kapitol hilu, u obe partije.\n"Šokiran sam izveštajima da je predsednik Tramp odao strogo poverljive informacije ruskim diplomatama prošle nedelje. To svakako pokreće pitanja o tome da li predsednik prepoznaje ozbiljnojst posledica otkrivanja tako poveljivih informacija protivnicima", rekao je Eliot Indžel, demokratski predstavnik i ugledni član Komiteta za spoljne poslove Predstavničkog doma. "Sastaću se kasnije ove nedelje sa savetnikom za nacionalnu bezbednost Mekmasterom na poverljivom sastanku i zatražiću odgovore o tome šta je otkriveno i kako bi to moglo da šteti američkoj nacionalnoj bezbednosti".\nSenator Mark Vorner, demokrata iz Virdžinije, napušta prostorije Senata na Kapitol hilu, 3. februrara 2017.\nPotpredsednik Senatovog Komiteta za bezbednost, demokrata Mark Vorner, rekao je na Tviteru da je "stavljanje u rizik izvora i metoda neoprostivo, posebno sa Rusima".\nTrampovi komentari, ukoliko su tačni, su "šamar u lice" obaveštajnoj zajednici SAD, dodao je Vorner.\n"Bela kuća mora da ubrzo uradi nešto kako bi stavila sebe pod kontrolu i dovela se u red", rekao je novinarima predsedavajući Senatovog Komiteta za spoljne poslove, republikanac Bob Kroker. "Očigledno je da su oni u padajućoj sprali i moraju da pronađu način da se uhvate u koštac sa svim što se događa".\nOva priča objavljena je u trenutku kada je Bela kuća već upetljana u kontroverze povodom prošlonedeljnog otpuštanja direktora FBI, Džejmsa Komija. To se dogodilo dan pre sastanka u Ovalnom kabinetu sa Rusima.\nFBI istražuje povezanost\nFederalni istražni biro (FBI) istržuje navodne veze između Trampove predsedničke kampanje 2016. i Rusije.\nU zajedničkoj izjavi, najviše rangirane demokrate u Nadzornom odboru Predstavničkog doma, Komitetu za reforme vlade Predstavničkog doma i Komitetu za pravosuđe Predstavničkog doma, Ilajdža Kaming i Džon Konjers, pozvali su na objavljivanje tonskih zapisa Trampovog sastanka prošle nedelje sa Rusima.\n"Nakon nedelje bez presedana tokom koje su mnogi mislili da će za predsednika biti nemoguće da bude još više neodgovoran, on je sada potonuo u nove opasne dubine", zaključili su dvojica demokrata.\nDžef Seldin i Ketrin Džiposn su učestvovali u pisanju ovog izveštaja


ZAŠTITIMO CER - ZAŠTITIMO BUDUĆNOST - Glas Podrinja\nEKOS I EVROPSKI CENTAR ZA EKOLOGIJU\nZAŠTITIMO CER - ZAŠTITIMO BUDUĆNOST\nEKOS Šabac i Evropski centar za ekologiju, pokrenuli su inicijativu da se planina Cer proglasi za park prirode. Tim povodom, u utorak je organizovana tribina “Zaštitimo Cer – zaštitimo budućnost”, na kojoj su govorili prof. dr Slobodan Puzović, pokrajinski sekretar za urbanizam, graditeljstvo i zaštitu životne sredine, prof. dr Boban Tomić, član Udruženja MRI Logosfera, Slobodan Simić, upravnik Specijalnog rezervata prirode Zasavica i Đorđe Petrović, biolog i član Naučno-istraživačkog društva studenata Biologije “Josif Pančić” Univerziteta u Novom Sadu.\nU Srbiji je zaštićeno oko 6% teritorije, a standardi EU podrazumevaju 17% teritorije pod zaštitom države. Cer predstavlja područje dobro očuvanih prirodnih vrednosti sa ekosistemima i živopisnim pejzažima. Potrebno je zaštiti ovo područje da bi se omogućilo očuvanje ukupne geološke i biološke raznovrsnosti, kao i zadovoljenje naučnih, obrazovnih, estetskih, kulturnih, turističkih, zdravstveno-rekreativnih potreba i ostalih delatnosti usklađenih sa tradicionalnim načinom života i načelima održivog razvoja.\nNa Ceru postoji pećina kanalskog tipa, koja je istražena u dužini od 120 metara, nekoliko vodopada, od kojih je najveći 6 metara i još mnogo toga. Predloženo područje za zaštitu je 19.000 hektara, rekao je Nemanja Arsenović iz Evropskog centra za ekologiju u prepunoj sali Kulturnog centra.


Veljanovski: Nosioci najviših funkcija bili u medijima više nego što je korektno - NUNS\nPredsedavajući Privremenog nadzornog tela za praćenje medija u toku izborne kampanje Rade Veljanovski ocenio je da se poslednjih dana u medijima mogu videti svi politički akteri, ali i da je tokom kampanje na televizijama sa nacionalnim pokrivanjem, nosilaca najviših funkcija bilo „više nego što je korektno“.\nVeljanovski je naveo da je po podacima monitoringa medija do 30. marta, i do 60 odsto informativnog programa na pojedinim televizijama bilo posvećeno nosiocima najviših državnih funkcija.\n„Uočili smo da nosilaca javnih funkcija ima znatno više nego što je korektno i tu smo imali različito mišljenje sa predstavnicima Regulatornog tela za elektronske medije u sastavu Privremenog nadzornog tela, koji su povećani procenat učešća nosilaca javnih funkcija tumačili kao potrebu njihovog izjašnavanja o krizi u Ukrajini“, naveo je Veljanovski za Radio-televiziju Vojvodine (RTV).\nOcenio je da „otvaranja fabrika i bolnica, vozovi i postavljanje kamena temeljaca“ ne mogu da se podvedu pod izjašnjavanje nosilaca najviših državnih funkcija o sukobu u Ukrajini već da su to „tipični“ primeri funckionerske kampanje.\nVeljanovski je dodao da se u odnosu na izborni ciklus 2020. godine, kada je veći deo opozicije bojkotovao glasanje, sada vidi „mnogo više entuzijazma za izlazak na izbore“.\n„U svim medijima se u poslednjih 10 do 15 dana mogu videti svi politički akteri ali je nemoguće izbrisati činjenicu da je mesecima, pa i godinama unazad situacija bila drastično drugačija“, naveo je predsedavajući Privremenog nadzornog tela za praćenje medija u toku izborne kampanje.


DF dostavio partnerima platformu za izbor nove vlade – Krstarica\nDF dostavio partnerima platformu za izbor nove vlade\nTanjug 22. novembra 2021. 15:35\nPODGORICA – Demokratski front uputio je danas strankama parlamentarne većine novu platformu sa predlozima za prevazilaženje političke krize u kojoj, između ostalog, stoji da je ovaj savez spreman da napravi ustupak i podrži mandatara kojeg predlože partneri.\nDF traži da se u najkraćem mogućem roku izabere nova vlada koja bi bila sastavljena od predstavnika tri pobedničke koalicije, jedna je od stavki platforme, preneo je portal podgoričkih Vijesti.\n„Nova vlada treba da u značajnoj meri odražava izbornu volju građana, kako po strukturi, tako i po njenim programskim prioritetima“, navodi se u platformi.\nDodaje se da će nova vlada poštovati prethodno postignute dogovore, što podrazumeva moratorijum na ideološke i programske razlike.\n„DF, kao najbrojniji konstituent vlasti je spreman, da u cilju postizanja dogovora, napravi ustupke i dodatno uvaži specifični značaj manjih konstituenata“, stoji u platformi.\nImajući u vidu činjenicu da premijer, kojeg je pre godinu dana predložila koalicija Za budućnost Crne Gore, nije ispunio ni očekivanja DF-a ni javnosti, u platformi se navodi da je taj savez spreman da za mandatara podrži pogodnu ličnost, koju predlože partneri iz koalicija Mir je naša nacija ili Crno na bijelo.\n„Želimo da se u novu vladu uključe autentični predstavnici manjinskih naroda i to, za razliku od dosadašnje prakse, na odgovornim pozicijama, od opšteg značaja za čitavu zajednicu“, navodi se takođe.\nDF inistira da se pregovori vode brzo i efikasno, bez ikakvih uslovljavanja sa bilo čije strane i da se završe u već saopštenom roku , 10.decembra.\nPlatformom je predviđeno da se nakon dogovora potpiše koalicioni sporazum koji bi precizno definisao međuosobne odnose i utvrdio pravila funkcionisanja vladajuće većine.\n„Sastavni deo koalicionog sporazuma će biti i plan programskih prioriteta, oko kojih bi se postigao konsenzus. Ovaj plan bi bio dokaz političke volje vladajuće većine da biračima isporuči rezultate koje smo obećali na prethodnim izborima, a što nije učinila dosadašnja vlada“, navodi se takođe u platformi i dodaje da je:\n„Sastavni deo sporazuma i dogovor o izglasavanju Tužilačkog saveta, Budžeta, Zakona o popisu stanovništva, kao i završetka procesa uređenja odnosa države sa religijskim zajednicama. Sastavni deo sporazuma bi bio i dogovor oko donošenja drugih zakonskih rešenja, u cilju deblokiranja i unapređenja funkcionisanja institucija sistema“.


Andrija Prlainović - 1\n24. 01. 2020 14:23\nAndrija Prlainović prokomentarisao je neočekivanu eliminaciju Srbije na Evropskom prvenstvu.\nAndrija Prlainović za "Nezavisne" uoči EP: Mi smo već ušli u istoriju\nPrlainović: Nacionalizam je za nesposobne\n25. 07. 2019 13:35\nSrpski reprezentativac Andrija Prlainović rekao je da svaki put uživa u derbijima protiv Hrvatske na najvećim takmičenjima i da su te utakmice prava sportska priča i najbolje što vaterpolo može da ponudi.\nAndrija Prlainović za "Nezavisne": Nisu mi dosadile medalje\n30. 07. 2018 08:00\nOsvajanje četvrtog uzastopnog zlata na evropskim prvenstvima je veliki uspjeh, nešto što u novijoj eri vaterpola niko nije uradio.\nPrlainović: Bez potcenjivanja Mađara\n23. 07. 2018 17:45\nDuel velikih rivala vaterpolista Srbije i Mađarske očekuje nas sutra i to u borbi za polufinale Evropskog prvenstva, a ništa manje interesantno ne bi trebalo da bude ni u četvrtfinalnom meču Hrvatska - Crna Gora.\n"Delfini" bez Prlainovića na Mediteranskim igrama\n22. 06. 2018 14:32\nSelektor vaterpolo reprezentacije Srbije Dejan Savić odredio je ekipu koja će igrati na Mediteranskim igrama u španskoj Taragoni.


Ribe - mesečni horoskop za april 2015. Ljubav, posao, zdravlje, srećni datumi\nHome » Mesečni horoskop » Ribe – mesečni horoskop za april 2015.\nRibe – mesečni horoskop za april 2015.\nObjavljeno 19. marta 2015. u sekciji Mesečni horoskop // 0 komentara\nMesečni horoskop za april 2015. za sve Ribe! POSAO Poslovne prognoze za april 2015. Budite odgovorniji prema svemu što radite. Trudite se da sve što uradite prekontrolišete, da sve završavate u dogovorenim rokovima, da poslovna komunikacija bude na nivo na kom bi i trebala da bude. Ako neke stvari ne zavise samo od vas, prvo budite sigurni da ste svoj deo posla uradili kako treba, a onda koliko je u vašoj moći prekontrolišite i to što su drugi radili. Saturn u znaku Strelca će vam sigurno dati snagu i volju da sve dovedete do perfekcionizma. Što se finansija tiče, trudite se da što manje trošite ovaj mesec, naročito na stvari koje niste ni planirali da kupite, koje vam se na prvi pogled svide. Razmislite da li vam nešto treba pre nego što posegnete za novčanikom, i dobro razmislite šta biste od važnijih stvari mogli da završite sa tim novcem. Ne pozajmljujte ni od koga, ne pozajmljujte novac nikome, ne treba vam taj stres nikako. Ako imate slobodnog vremena razmislite o honorarnim poslovima koji mogu da se rade od kuće, mogli bi vam dobro doći uskoro. LJUBAV Ljubavne prognoze za april 2015.\nOvaj mesec bi mogao da bude nezgodan zbog uticaja Saturna na vašu vezu, na vašeg partnera. Partner bi mogao da bude taj kome sve smeta, koji je nervozan bez razloga, koji prigovara ili diže ton zbog svake sitnice. Na vama je da ga smirite, da ga oraspoložite i pomognete mu da takvo stanje jednostavno prođe kroz njega. Znate i sami šta vaš partner voli, šta bi ga oraspoložilo, pa se ovaj mesec kad god bude potrebno žrtvujte malo i odvojite vreme i nerve kako biste održali vašu vezu onakvom kakvom ste je oduvek zamišljali. Neka kompromisi, razum, tolerancija odricanja, prihvatanja pogrešnih činjenica budu vaša odlika ovaj mesec, i sve će to proći, sve će biti kako treba. Ako ste u nekoj dužoj vezi i razmišljate da tokom ovog meseca ozvaničite vašu vezu, naš savet je da kako znate i umete izbegnete april, pa da već u maju obavite to što ste planirali!\nPrva polovina meseca - mrka kapa, veće su šanse da upropastite neke odnose, prijateljske odnose, nego da uspete da zavedete osobu koja vam se sviđa. Dakle prvih 15, čak i 20 dana ne pokušavajte ništa naročito sa osobom koju duže vreme poznajete, a prema kojoj gajite simpatije. Onda će u poslednjih 10 dana kada Merkurova snaga nadvlada Saturn, glas razuma da proradi u vama i znaćete tačno kada šta smete da kažete, da uradite, da pokušate… Komunikacija će biti naglašena u poslednjih 10-ak dana aprila, tako da će tada i vaše osvajačke sposobnosti biti bolje nego inače.\nZDRAVLJE Zdravstvene prognoze za april 2015. Ovo bi trebalo da bude jedan jako miran i staložen mesec što se zdravlja tiče. Manji problemčići - glavobolje ili nervoza mogu da budu izazvani samo nekim stresom kome ste izloženi, ali to će proći mnogo brže nego što je došlo. Pripazite se šta jedete, ne dozvolite sebi da pojedete bilo šta što nije super sveže, inače biste mogli sebi da priuštite trovanje, praćeno svim onim što ide uz to. Nastojte da pronađete vremena za jednu opštu kontrolu, pregledajte krvnu sliku, ako imate problema sa gvožđem uzmite preparate koji će vam pomoći. Masnoće u krvi nikako ne bi smele da se pojave, ako ste sa tim ikada imali problema pravo je vreme da ih se rešite kako biste sačuvali krvne sudove. Jedite što više voća, unosite što manje veštačkih šećera. Što više vremena provodite na suncu da biste povećali nivo serotonina i vitamina D! SREĆNI BROJEVI Važni brojevi za april 2015. 7, 8, 11, 13, 22\nmesečni horoskop za ribe\nribe mesečni horoskop za april


Prilagođeni razvoj softvera je način da se dobije konkurentska prednost na tržištu zbog superiorne funkcionalnosti koju pruža upravo to prilagođeno rešenje. Naš tim programera i poslovnih analitičara, ima iskustva u razvoju brojnih poslovnih rešenja za različite industrijske grane i poslovne vertikale. Kroz iskustvo i kvalitetnu bazu znanja, tim je u mogućnosti da pronikne u dubinu različitih poslovnih procesa koji čine sastavni deo Vaše organizacije i da efikasno doda vrednost Vašim postojećim procesima i poslovnim potrebama.\nNaš osnovni cilj je da kroz konsultantske usluge obezbedimo podršku za Vaše poslovne procese, kao i koncept ili ideju kako bi se brzo i efikasno moglo sprovesti razvijanje aplikacija. Usluge su usmerene na sve kompanije koje nemaju dovoljno resursa da samostalno razvijaju podršku za poslovne procese.\nDa bi usluga bila što kvalitetnija, potrebno je razumevanje poslovnog okruženja i potreba pre preporuke tehnološkog rešenja. Zato pažljivo osluškujemo naše klijente i dizajniramo, razvijamo, skaliramo ili nadograđujemo softver za rešavanje specifičnih zahteva i poslovnih ciljeva.\nRešenja su podržana konsultantskim pristupom koji generiše ideje, procenjuje poslovne procese i pomaže klijentima da formalizuju ideje, aplikacije ili procese.\nRAZVOJ POTPUNO NOVIH REŠENJA\nANALIZA PODATAKA I UPRAVLJANJE INFORMACIJAMA\nODRŽAVANJE APLIKACIJA I PODRŠKA\nNaši softverski inženjeri prate najbolje prakse, koriste najsavremenije tehnologije i upravljaju projektima po agilnim principima i metodologijama.\nKroz dugogodišnje iskustvo praktičnog rada na projektima, kompanija Smart d.o.o. poseduje znanja na sledećim poljima:\n• Programiranje u C# programskom jeziku\n• Proširivanje mogućnosti SharePoint 2013/2016 On-Premises platforme izradom „custom“ rešenja\n• MS SQL baze podataka\n• Razvoj web servisa\nSARADNJA SA KLIJENTOM NA SVAKOM KORAKU\nANALIZA POSLOVNIH POTREBA I OKRUŽENJA\nRAZVOJ SOFTVERA PREMA POTREBAMA KLIJENTA\nIMPLEMENTACIJA SOFTVERA U SISTEM I OKRUŽENJE U DOGOVORENOM ROKU\nInvesticija zavisi od tehničke zahtevnosti, rizika, hitnosti, alata i tehnologija koje se upotrebljavaju. Koristimo napredne razvojne alate koji nam omogućavaju stvaranje koda visokog kvaliteta sa uštedom u resursima i vremenu.\nProjekti sa fiksno utvrđenom cenom, mogu biti primenjeni samo kada su obim posla, raspored i zahtevi projekta tačno definisani. Tada se bira najpogodniji tim programera, tehnologija i upravljačkih resursa.\nSa druge strane, imamo agilne modele projekata čije se specifikacije menjaju tokom razvojnog procesa. Angažovanje se nadoknađuje po časovima, danima, nedeljama ili mesecima angažovanja naših programera. Ovaj model je najpogodniji zbog svoje visoke fleksibilnosti, klijentima koji sa nama žele da ostvare dugoročnu saradnju.\nUgovor između klijenta i Smart-a, garantuje dogovorene uslove, poverljivost, prava intelektualne svojine i service level agreements.\nOvi osnovni modeli mogu biti primenjeni i na projekte koji nisu vezani za razvoj softvera.\nPrednosti prilagođenih softverskih rešenja\nAUTOMATIZACIJA PROCESA I POSLOVANJA\nPOTPUNO NOVI NIVO EFIKASNOSTI I PRODUKTIVNOSTI\nMODERNIZACIJA ZASTARELIH APLIKACIJA\nOBEZBEĐIVANJE INTIUTIVNOG KORISNIČKOG SERVISA\nSmart razvojni tim pruža usluge razvoja poslovnih rešenja u sledećim oblastima poslovanja: business to business, business to consumer, content management, upravljanje odnosima sa kupcima, planiranje resursa i optimizacija poslovne efikasnosti (što uključuje poboljšanje toka posla, process streamlining itd.)


PKS podržava snažne ekonomske napore međunarodne poslovne zajednice u Srbiji! | Najnovije vesti - Srbija danas\n27.11.2020. • 16:41 Srbija Danas\nNa današnjem onlajn sastanku Saveta mešovitih komora u organizaciji Privredne komore Srbije istaknut je značaj produljene ekonomske saradnje\nPodrška u realizaciji poslovnih aktivnosti u uslovima pandemije, dalje ubrzanje procedura važnih za efikasnije i lakše poslovanje, zajednički rad na predlogu Vladi novih mera podrške privredi radi bržeg prevazilaženja posledica pandemije, kao i izmena regulative kada je u pitanju E-trgovina, u fokusu je interesa međunarodne poslovne zajednice aktivne u Srbiji i predstavnika mešovitih komora i poslovnih asocijacija, ukazano je na današnjem onlajn sastanku Saveta mešovitih komora u organizaciji Privredne komore Srbije (PKS).\nNIČE NOVA PRIVREDNA ZONA: Na ovom prostoru u Srbiji pravi se raj za investitore!\nMarko Čadež, predsednik Privredne komore Srbije pozvao je predstavnike mešovitih privrednih komora i poslovnih asocijacija u Srbiji da se obrate Privrednoj komori za podršku u rešavanju konkretnih poslovnih zahteva svojih članica, kako bi se olakšalo poslovanje, ubrzao promet robe i ublažile posledice krize izazvane pandemijom Kovid 19.\n- Privredna komora Srbije ima odličnu saradnju sa svim institucijama i čitavom infrastrukturom koja se direktno bavi borbom protiv epidemije što nam omogućava brzo i operativno rešavanje problema naših članica - rekao je predsednik PKS. Istakao je da je PKS imala nekoliko uspešnih inicijativa u prethodnom periodu i da se radi na novom predlogu mera za privrednike.\n- Interesi su nam zajednički, kao i aktivnosti, usmerene na borbu protiv koronavirusa. Na ubrzanju procedura uradili smo dosta, skratili zadržavanje na granicama, ali ista procedura mora da važi i sa druge strane da bi bila efikasna. Radimo i na novim modelima, razvijanju mehanizama autorizacije ekonomskih operatera, posebno sa zemljama sa kojima se graničimo - rekao je Čadež.\nOn je pozvao predstavnike mešovitih komora i poslovnih asocijacija da se uključe i pomognu u prepoznavanju i definisanju problema u skladu sa zahtevima svojih članica. Podsetio je da su privrednicima dostupni analitički servisi PKS, od dnevnih, mesečnih i kvartalnih analiza i prikaza parametara bitnih za poslovanje, do sektorskih i posebnih analiza na osnovu podataka iz predstavništava PKS i međunarodnih izvora.\nTokom krize, PKS je pokrenula 65 inicijativa za usvajanje ili izmenu i dopunu odluka i mera Vlade koje se odnose na realizovanje poslovnih aktivnosti u uslovima Kovid krize. Usvojene su 42 inicijative, među kojima su ubrzanje trgovine robom, održavanje robnih tokova, obezbeđenje snabdevanja, ograničavanje cena osnovnih prehrambenih namirnica, povećanje kapaciteta proizvodnje dezinfekcionih sredstava i druge, istaknuto je na sastanku.\nMartin Knap, predsednik Nemačko-srpske komore i Erika Brener iz Austria Advantage rekli su da nemačke i austrijske kompanije u Srbiji, uprkos pandemiji, nastoje da održe stabilnost u poslovanju i nivo ulaganja, radi nastavka daljeg razvoja poslovanja.\nPredsednik Poljsko-srpskog poslovnog udruženja Milan Brković i direktorka Francusko- srpske privredne komore Sanja Ivanić posebno su naglasili podršku inicijativi za izmenu propisa na polju E- trgovine i poštanskih usluga, kao strateškom prioritetu, s obzirom na veliko povećanje obima E- trgovine. Ivanić je istakla da je sistem francuskih mešovitih komora prešao na onalajn poslovanje i komunikaciju. Udruživanjem Centralno-evropskih komora sa kolegama iz Rumunije, Češke, Slovačke održano je niz seminara za francuske kompanije širom sveta, koje žele da prebace proizvodnju sa Azijskog kontinenta u Evropu.\nPredstavnici Hrvatske gospodarske komore, Helenskog poslovnog udruženja i Slovenačkog poslovnog kluba predstavili su aktivnosti u proteklom periodu, ukazujući na promenu uloga asocijacija privrednika u pravcu servisnih, informacionih punktova za privredu. Strateško opredeljenje privrednih komora i asocijacija privrednika u ovom periodu jeste spašavanje ugroženih kompanija, kroz selektivnu finansijsku podršku i druge mere, očuvanje i održanje poslovanja, kao i podrška firmama koje su pronašle šansu u ovim velikim poremećajima izazvanim pandemijom.\n- Članice italijanskog udruženja Confindustria zahvalne su na merama podrške Vlade u prevazilaženju posledica pandemije. Neophodna je razmena iskustava, kao i zajednički rad na daljem pojednostavljenju procedura koje otežavaju poslovanje - poručila je Irena Brajović, direktorka Confindustrije Srbija.\nAna Grujović direktorka Švajcarsko- srpske privredne komore navela je kao pozitivan primer kompaniju Regent Lighting koja je deo svoje proizvodnje izmestila jedino u Srbiju, koju vidi kao izuzetno privlačnu destinaciju.\nNove mogućnosti unapređenja saradnje poslovnih asocijacija, ukazali su predstavnici Britansko – srpske, Italijansko-srpske privredne komore, Belgijsko–srpske poslovne asocijacije i Holandsko–srpske inicijative, kao i Korejske agencije za prom\nPKS Privredna komora Srbije


U Srbiji prvi put nagrada za podsticaj održive urbane mobilnosti - Glas Podrinja\nMinistarstvo građevinarstva, saobraćaja i infrastrukture Srbije i Stalna konferencija gradova i opština (SKGO) ove godine će prvi put s milion dinara nagraditi neku od 31 lokalne samouprave koje su učestvovale u projektu "Evropska nedelja mobilnosti", objavljeno je danas.\nMedju lokalnim samoupravama, koje su učestvovale u "Evropskoj nedelji mobilnosti"\nčiji je osnivač i pokrovitelj Evropska komisija, a cilj je da prevoz i saobraćaj zagađuju što manje, učestvovala je i Opština Čajetina sa "Zlatiborskom gondolom", a Užice je priredilo akciju "16.000 stabala za 16.000 ložišta".\nVrnjačka banja je rekonstruisala pešačke staze i izgradila planinarsku od tri kilometra, dok je Kula uz akciju "Danas ne koristim automobil" najavila 40 kilometara biciklističkih staza.\nBeograd je kandidovao pasarelu koja povezuje Kalemegdan sa Savskim pristaništem, proširenje pešačke zone u centru, pešačku stazu Sakinac na Avali, izgradnju biciklističkih staza i aplikaciju "BG za sve".\nDa bi, poput Amsterdama, Beča i Ljubljane, postao jedan od vodećih gradova Evrope po održivoj mobilnosti i alternativnih načinima prevoza i saobraćaja uopšte, Beograd bi uskoro trebalo da donese svoj plan za to.\nKruševac je uveo elektro-vozila "Kolibri", dok je Šabac rekonstruisao trgove i uredio ih da budu prilagođeni osobama sa invaliditetom.\nPredstavnica SKGO, Klara Danilović, izjavila je da planovi održive urbane mobilnosti još nisu zakonom obavezujući za gradove i opštine Srbije, međutim, raste njihovo interesovanje za to.\n"Naši gradovi u ovim planovima vide šansu za rešavanje akutnih problema u saobraćaju, smanjenje zagađenja vazduha, poboljšanje atraktivnosti i imidža grada, kao i pristup sredstvima evropskih fondova", rekla je Danilović.\nMinistarstvo građevinarstva, saobraćaja i infrastrukture i SKGO su ove godine preuzeli koordinaciju aktivnosti kampanje "Evropska nedelja mobilnosti" koja se delom realizuje u okviru programa "Podrška lokalnim samoupravama u Srbiji na putu ka EU - Druga faza", koji finansira Vlada Švedske.


BiH: Raspisan konkurs za školovanje 23 kadeta na Vojnim akademijama Oružanih snaga Republike Turske | TRT Srpski\nPored opštih uslova propisanih članom 9. Zakona o službi u Oružanim snagama BiH pored adekvatne srednje škole i najmanje vrlo dobrog uspeha tokom školovanja od kandidata se očekuje određena telesna spremnost, a poželjno je poznavanje turskog jezika.\n"Kandidati/kinje prijavljeni na Javni konkurs proći će test telesne spremnosti, test iz poznavanja engleskog jezika, test opšteg znanja i intervju. Sigurnosnu proveru za svakog uspešnog kandidata/kinju izvršiće nadležni sektor Ministarstva odbrane BiH, a zdravstveni pregled kandidata/kinja, koji uspešno prođu testiranje, obaviće nadležna ustanova u organizaciji Ministarstva odbrane BiH", navodi se u konkursu.\nŠkolovanje kadeta na Vojnim akademijama Oružanih snaga Republike Turske traje pet godina. Na prvoj godini kadeti će učiti turski jezik, a za vreme školovanja osigurani su smeštaj i ishrana u internatu Vojne akademije. Po završetku školovanja kadeti će biti primljeni u profesionalnu službu u početnom činu oficira Oružanih snaga BiH - potporučnik, odgovarajućeg roda - službe.\nTagovi: #Oružane snage BiH , #Oružane snage Turske , #Turska , #BiH


Tokom pet godina više od 30 projekata Kancelarije za mlade - Indjija.biz\nPosted on 8 јануара, 2015 29 јула, 2021 By admin\nOve godine navršava se pet godina postojanja Kancelarije za mlade opštine Inđija, tokom kojih je ta organizacija realizovala više od 30 projekata. Veliki broj njih uticao je na unapređenje položaja mladih, pre svega sa akcentom na edukaciju.\nSve to sprovedeno je kroz Akcioni plan za mlade koji se primenjuje od 2010. godine, a kako najavljuju predstavnici Kancelarije, u toku ove godine očekuje ih izrada novog Akcionog plana za period od pet godina.\nKancelariji za mlade tokom proteklih godina pridružio se veliki broj volontera. Tokom 2014. godine analiziran je Akcioni plan za mlade opštine Inđija, koji je usvojen na period od pet godina. Kako ističu predstavnici Kancelarije, revizija tog dokumenta nije bila potrebna, što je potvrdilo i Ministarstvo sporta i omladine jer su projekti predviđeni tim Akcionim planom realizovani u procentu od 90 odsto.\nIz Kancelarije za mlade podsećaju da su za prvih pet godina rada realizovali više od 30 projekata, što sopstvenih, što onih u kojima su bili partneri određenim institucijama i organizacijama. Više od 200 volontera učestvovalo je u radu Kancelarije, a samo neke od manifestacija kojima su dali doprinos su „Scena fest“, Noć muzeja, Univerzijada…\nU ovom trenutku raspolažu sa 50 volontera, što govori koliko su mladi u Inđiji angažovani na unapređenju svog položaja, a i položaja lokalne zajednice.


Netanyahu protiv “opasnog iranskog tigra” - Index.ba\nNetanyahu protiv “opasnog iranskog tigra”\nIzraelski premijer Benjamin Netanjahu (Netanyahu) žestoko je napao Iran u svom govoru na konferenciji o bezbijednosti koja se održava u Minhenu, javlja BBC. Netanjahu je rekao da je zvanični Teheran “najveća prijetnja svijetu“.\nU vrlo oštrom obraćanju, izraelski premijer, koji se nalazi pod velikim pritiskom u domovini zbog optužbi za korupciju, poručio je kako “Izrael neće dozvoliti Iranu da mu stavi omču terorizma oko vrata“.\nNetanjahu se posebno usprotivio međunarodnom ugovoru o nuklearnom programu koji je zaustavio proizvodnju atomskog oružja, ali i Iranu donio ukidanje najvećeg dijela sankcija.\nOn je povukao paralelu između tog ugovora i Minhenskog sporazuma iz 1938. godine koji je “trebao ali nije zadovoljio nacističku Njemačku“.\n“Ovaj ugovor je samo oslobodio opasnog iranskog tigra”, rekao je izraelski premijer, prenosi BBC.\nPrethodni članakPolicija traga za osobom odgovornom za eksploziju u diskoteci u Banovićima\nNaredni članakSmjena Vlade TK na čelu s Begom Gutićem izvršena je protivno stavovima i odlukama organa SDA


Izlila se Jala u Tuzli, stambeni objekti poplavljeni, oštećeni mostovi - Narod.ba\nIzlila se Jala u Tuzli, stambeni objekti poplavljeni, oštećeni mostovi\nVijesti 1. Juna 2019.\nObilna kiša koja više od 15-ak sati neprestano pada u Tuzli podigla je nivo rijeke Jale na kritičan nivo. Na pojedinim mjestima vodena bujica je na pola metra od konstrukcije mostova, a iz Civilne zaštite grada Tuzla uputili su sljedeći apel građanima i privrednim subjektima: – Služba civilne zaštite grada Tuzle, zbog neprekidnih padavina, za […]\nObilna kiša koja više od 15-ak sati neprestano pada u Tuzli podigla je nivo rijeke Jale na kritičan nivo.\nNa pojedinim mjestima vodena bujica je na pola metra od konstrukcije mostova, a iz Civilne zaštite grada Tuzla uputili su sljedeći apel građanima i privrednim subjektima:\n– Služba civilne zaštite grada Tuzle, zbog neprekidnih padavina, za koje se ne očekuje brzi prestanak, upozorava građane Tuzle, kao i pravna lica, odnosno poslovne subjekte, da poduzmu neophodne mjere u cilju samozaštite od mogućih posljedica koje mogu nastati izlijevanjem vodotoka iz svojih korita. Ovo se naročito odnosi na sve one koji svoje objekte i imovinu imaju u neposrednoj blizini riječnih ili korita bujičnih potoka. Neophodno je da svoju imovinu (hranu, uređaje, živu stoku i sl.) sklone na sigurna mjesta. Ekipe civilne zaštite, zajedno s pripadnicima Profesionalne vatrogasne brigade, su na terenu i djelovat će u skladu sa situacijom i potrebama – navodi se u saopćenju.\nIstovremeno, rijeke Jala se izlila kod Tehnološkog fakulteta i Studentskog centra u Tuzli, a došlo je do plavljenja nekoliko stambenih objekata.\nNa mjesto događaja stigli su i službenici MUP-a TK dok su ekipe civilne zaštite, zajedno sa pripadnicima Profesionalne vatrogasne brigade Tuzla od juros na terenu i prate stanje te će kako je saopćeno djelovati u skladu sa situacijom i potrebama.


SAD: Srušene statue Kristofera Kolumba i Džefersona Dejvisa - BIGportal.ba\nSAD: Srušene statue Kristofera Kolumba i Džefersona Dejvisa\n11 Juna, 2020 11 Juna, 2020 0149\nUčesnici protesta, uz pomoć kanapa, oborili su bronzanu statuu Kolumbu sa kamenog postamenta u gradu Sent Pol, ispred Državnog kapitola Minesote, prenosi AP.\nRojters navodi da je u rušenju učestvovali nekoliko desetina ljudi, predvođenih indijanskim aktivistom iz Minesote.\nUčesnici protesta rekli su da Kolumba smatraju simbolom genocida nad Indijancima.\nOni su dodali da su više puta pokušali da uklone statuu kroz politički proces, ali da nisu uspeli u tome.\nVojnici državne patrole, sa šlemovima, koji obezbeđuju kompleks Kapitola, stajali su na distanci, ali nisu pokušali da zaustave demonstrante, koji su kasnije proslavili rušenje statue pevajući indijanske pesme i svirajući bubnjeve.\nVojnici su potom formirali liniju kako bi zaštitili srušenu statuu da bi ona mogla da bude uklonjena.\nSličan incident dogodio se u Ričmondu, gde su demonstranti srušili statuu konfederacijskog predsednika Džefersona Dejvisa.\nPripadnici lokalne policije okružili su statuu, oborenu na zemlju na sred raskrsnice, što se vidi i na objavljenim snimcima i fotografijama.\nProšle nedelje guverner Virdžinije naredio je uklanjanje statue jednom od heroja Konfederativnih Americkih Država, generalu Robertu Liju.\nSudija je u ponedeljak objavio naredbu kojom se zvaničnici sprečavaju da uklanjaju spomenike u narednih 10 dana.\nProtesti širom SAD održavaju se nakon što je Afroamerikanac Džordž Flojd preminuo tokom policijske akcije u Mineapolisu, kada mu je policajac, inače belac, kolenom skoro devet minuta pritiskao vrat.\nPrelijepa novinarka na meti pljačkaša\nMilošević: Zaslužena pobjeda


Kerry: Dobri odnosi SAD i Njemačke ključni za sve na ovoj planeti | Gde Investirati\nKerry: Dobri odnosi SAD i Njemačke ključni za sve na ovoj planeti\nDecember 6, 2016\tComments 0\nOdlazeći američki državni sekretar John Kerry (Džon Keri) poručio je saveznicima u Berlinu, posle nedavnih političkih preokreta u Evropi i SAD, da će “sve biti u redu”.\nKerry je, govoreći juče u nemačkoj prestonici, želeo da uveri prisutne visoke diplomate da će prevagnuti vrednosti koje oni dele sa SAD, prenosi AP.\n“Bilo bi neprimereno da dođem ovde, a da ništa ne kažem o neizvesnosti koju ljudi osećaju u vezi s razvojem situacije. Očita je zabrinutost u političkoj sferi zemalja na globalnom nivou”, rekao je Kerry, nakon što ga je šef nemačke diplomatije Frank-Walter Steinmeier (Frank-Valter Štajnmajer) odlikovao Ordenom za zasluge.\nKerry je to rekao osvrnuvši se na referendum o ustavnim izmenama koji je održan u Italiji, odluku Britanije da napusti EU i pobedu Donalda Trampa na predsedničkim izborima u SAD.\nPonoviši reči koje je odlazeći američki predsednik Barack Obama izgovorio u Berlinu prošlog meseca, Kerry je rekao da se svet suočava sa brzim tehnološkim i ekonomskim izazovima koji se razlikuju od onih koji su oblikovali 20. vek.\n“Ali, uspećemo ljudi, u to sam apsolutno siguran. Samo treba da ostanemo mirni i razumni i da nastavimo da delujemo u istom pravcu”, istakao je on.\nPrema rečima američkog državnog sekretara, održavanje dobrih odnosa između Berlina i Vašingtona je važno ne samo za te dve zemlje, već je “taj savez ključan za sve na ovoj planeti zbog uverenja te dve strane kad je reč o ljudskim bićima, mogućnostima, slobodi i vladavini prava”, navodi američka agencija.\nPrevious EBRD emituje obveznice denominovane u dinarima\nNext Kongres CDU ponovo izabrao Angelu Merkel za predsednika stranke\nTags John KerryNemačkaSAD\nTelefonski razgovor Putina i Erdogana, dogovoreno obnavljanje veza Rusije i Turske\nPredsednik Rusije Vladimir Putin i njegov turski kolega Redžep Tajip Erdogan danas su razgovarali telefonom, prvi put od obaranja ruskog borbenog aviona Su-24, novembra prošle godine.\nPoljska objavila 8.500 imena čuvara i osoblja Aušvica\nPoljski Institut pamćenja naroda (IPN) objavio je imena i fotografije 8.500 SS-ovaca, čuvara i osoblja u koncentracionom logoru Aušvic-Birkenau koji su nemački nacisti podigli u okupiranoj Poljskoj i pobili u\nRusija i Ukrajina gomilaju trupe na granicama Krima\nRusija je poslednjih dana poslala nove, moderno opremljene trupe na granicu Ukrajine i Krima, izjavio je danas portparol ukrajinskih pograničnih službi, Oleg Slobodijan.


S planom za odlazak američkih snaga iz Avganistan u roku od godinu dana, Pakistan, Iran i Rusija vide priliku da uskoče.\nInvaziju na Avganistan pod vođstvom SAD 2001. godine podržala je većina zemalja u regionu koje su delile cilj da se svrgne ekstremistički talibanski režim i ukloni s njim povezana teroristička mreža Al-Kaida, piše redakcija Radija Slobodna Evropa na engleskom jeziku.\nVlade u Teheranu, Moskvi i Islamabadu spremno su pomogle borbu Sjedinjenih Američkih Država protiv ekstremističkih grupa.\nIran je pružio ključne obaveštajne podatke za podršku američkih specijalnih snaga i timova CIA-e koji su organizovali invaziju.\nRusija je dala mape iz sovjetskog doba i obaveštajne podatke, a potom dozvolila američkoj vojsci da preko njene teritorije šalje zalihe u Avganistan.\nČak je Pakistan, glavni pomagač talibana, ponudio pomoć u lovu na ekstremiste Al-Kaide i postao glavna linija snabdevanja snaga NATO.\nMeđutim, u potonjih 19 godina, saradnja iz regiona u korist američkih trupa u Avganistanu je erodirala.\nIako je američka vojska brzo svrgla talibane i eliminisala utočišta Al-Kaide u Avganistanu, mnogi su osetili da se zaglavila širenjem misije u toj zemlji.\nU međuvremenu su veze Vašingtona s mnogim regionalnim igračima – uključujući Pakistan, Iran i Rusiju – postale toksične.\nS planom za izlazak snaga SAD iz Avganistana sledeće godine kao deo okvirnog mirovnog sporazuma s talibanima, rivali Vašingtona vide priliku da uskoče i prošire svoje prisustvo u ratom razorenoj zemlji.\nTi napori su intenzivirani otkako su SAD i talibani u februaru potpisali sporazum s ciljem da se pregovorima okonča rat koji je počeo još 2001. godine.\nPrema tom sporazumu, američke snage će se povući iz Avganistana do maja 2021. u zamenu za protivterorističke garancije talibana koji su se obavezali da će s vladom u Kabulu pregovarati o trajnom prekidu vatre i dogovoru o podeli vlasti.\nOčekuje se da će odloženi međuavganistanski mirovni pregovori biti kompleksni, kao i da će verovatno trajati godinama.\nNestrpljiv da okonča skup i nepopularan rat, predsednik Donald Tramp (Trump), prema izveštajima američkih medija, razmatra brz izlazak trupa SAD pre američkih predsedničkih izbora u novembru.\nNačelnik generalštaba pakistanske vojske Kamar Džaved Badžva: Stručnjaci kažu da je Islamabad najveći dobitnik povlačenja američke vojske iz Avganistana.\nStručnjaci kažu da bi bez mirovnog sporazuma, povlačenje američke vojske moglo pokrenuti opšte nadmetanje regionalnih sila koje često imaju suprotstavljene interese u Avganistanu.\n"Pozornica je već postavljena, a mnogi ključni akteri – uključujući Rusiju i Iran – povećavaju svoje veze i s avganistanskom državom i s talibanima", kaže Majkl Kugelman (Michael Kugelman), viši saradnik za Južnu Aziju u Vilson centru (Woodrow Wilson International Center for Scholars) u Vašingtonu.\n"Cilj je da se razvije veći uticaj i stvori veća prednost kod ključnih aktera širom spektra, tako da budu u boljoj poziciji da streme ostvarivanju svojih ciljeva u postameričkom Avganistanu – mestu za koje možemo očekivati da bude sve nestabilnije i kompleksnije".\nIran, Pakistan i Rusija – zemlje s dugom istorijom mešanja u Avganistan – klade se na više strana. Tri zemlje su pokušale da poboljšaju svoje odnose s vladom u Kabulu koju podržava Zapad, dok su se istovremeno obratile i talibanima u slučaju da oni imaju ulogu u budućoj afganistanskoj vladi.\nIslamabad je održao svoje dugotrajne veze s talibanima i skrivao njihove lidere, dok su Teheran i Moskva u tišini radili na osnaživanju veza s ekstremistima, s ciljem da prošire svoje strateške interese u Avganistanu.\n"Veće osnaživanje talibana"\nPakistan je dugo optuživan da igra dvostruku igru u Avganistanu, skrivanjem i pomaganjem talibana dok je primao milijarde američke pomoći za suzbijanje ekstremista.\nVeze Pakistana s talibanima potiču iz devedesetih godina prošlog veka, kada je ekstremistima obezbeđivao oružje, obuku i obaveštajne podatke. Pakistan je bio jedna od samo tri države koje su priznale talibansku vladu kada je preuzela vlast u Avganistanu 1996. godine. Posle pada tog režima 2001, mnogi talibanski lideri sakrili su se u Pakistanu.\nPosmatrači kažu da Pakistan talibane vidi kao polisu osiguranja za ostvarivanje svojih dugotrajnih strateških ciljeva u Avganistanu – postavljanje propakistanske vlade u Kabulu i ograničenje uticaja svog najvećeg rivala Indije koja ima bliske odnose s Kabulom.\nStručnjaci kažu da bi Pakistan mogao biti najveći dobitnik američkog vojnog povlačenja iz Avganistana.\n"Ako povlačenje dovede do mirovnog procesa koji bude završen dogovorom, onda će Pakistan imati koristi, jer će to verovatno povući sa sobom da talibani dobiju priličan deo vlasti", kaže Kugelman. "Ako mirovni proces propadne i američko povlačenje dovede do perioda produžene destabilizacije, Pakistan će i dalje imati koristi jer će to talibane još više osnažiti."\nIran je podržavao svoje tradicionalne saveznike u Avganistanu – šiitsku hazarsku manjinu i etničke Tadžike koji govore persijski – mada je nedavno uspostavio kontakt s talibanima, pretežno paštunskom grupom.\nIran i talibani bili su na ivici rata 1998. godine – kada je ta grupa kontrolisala veći deo Avganistana – posle ubistva osam iranskih diplomata u avganistanskom gradu Mazari Šarif.\nVrhovni iranski vođa ajatolah Ali Hamnei: Iran, zemlja sa šiitskom većinom, i talibani, fundamentalistička sunitska grupa, imaju složen odnos.\nTeheran je podržao antitalibansku Severnu alijansu pre invazije pod vođstvom SAD 2001. godine. Međutim, poslednjih godina su Islamska Republika i talibani poboljšali odnose, a lideri ekstremista su čak posetili Teheran.\nVećinski šiitski Iran i talibani, fundamentalistička sunitska grupa, imaju složen odnos. Iran je zvanično protivi talibana, premda stručnjaci kažu da pruža određenu vojnu podršku glavnoj struji među talibanima, ali i otcepljenim rivalskim frakcijama.\nAnalitičari kažu da mada Iran ne želi povratak talibana na vlast, Teheran nastoji da održi uticaj na tu grupu kao zaštitu u slučaju da talibani postanu politički igrač u Avganistanu ili ako silom dođu do kontrole nad zemljom.\n"Te inicijative imaju svrhu da osiguraju iransku sferu uticaja u Avganistanu i možda čak stvaranje tampon zone na avganistanskoj teritoriji za zaštitu delova iranske istočne granice od infiltracije stranih snaga koje su neprijateljski nastrojene prema Iranu", kaže Ali Alfoneh, stariji saradnik u Institutu arapskih zalivskih država (The Arab Gulf States Institute) u Vašingtonu.\nViše od decenije posle invazije pod vođstvom SAD, ruski predsednik Vladimir Putin pohvalio je Vašington zbog preuzimanja "tereta" borbe protiv terorizma u Avganistanu i pozvao ga da "istraje do kraja".\nMeđutim, od 2014. godine Kremlj je pokušavao da potkopa misiju SAD u Avganistanu, podstaknut željom Moskve da bude posrednik na međunarodnoj sceni, kao i rivalstvom sa Zapadom u Ukrajini i Siriji, gde se Rusija pridružila Iranu u podršci režimu predsednika Bašara al-Asada.\nMoskva je navela da je poslednjih godina uspostavila kontakte s talibanima zbog pretnje ekstremističke organizacije tzv. Islamske države u Avganistanu. Vašington je optužio Rusiju da naoružava talibane, što je Moskva negirala.\nRuski predsednik Vladimir Putin je ranije hvalio Vašington zbog preuzimanja "tereta" borbe protiv terorizma u Avganistanu i pozvao ga da "istraje do kraja".\nU protekle dve godine Moskva je bila domaćin dve međunarodne konferencije o avganistanskom mirovnom procesu, na koje je pozvala lidere talibana i pripadnike avganistanske opozicije.\nRanije ovog meseca, američki mediji su objavili da je ruska vojna obaveštajna jedinica ponudila talibanima tajne nagrade ako ubiju pripadnike američke vojske ili NATO-a u Avganistanu.\nMoskva i talibani demantovali su izveštaje koji su zasnovani na američkim obaveštajnim procenama. Ta otkrića su, međutim, poslužila da ukažu na sumnjive poslove Moskve u Avganistanu.\n"Ruski interesi u Avganistan su dvostruki: da izbegne eksploziju haosa na granicama onoga što smatra svojom sferom uticaja i da to iskoristi kao priliku da demonstrira i potvrdi svoju pretenziju da bude velika sila", kaže Mark Galeoti (Galeotti), analitičar za Rusiju i viši saradnik Kraljevskog ujedinjenog instituta (Royal United Services Institute) iz Velike Britanije.


Tanjug, 18.06.2015., Haradinaj: Ne plašim se izručenja Srbiji | D.I.C. Veritas\nTanjug, 18.06.2015., Haradinaj: Ne plašim se izručenja Srbiji\n19. Juni 2015. 01:15\nBivši premijer Kosova i lider Alijanse za budućnost Kosova Ramuš Haradinaj, koji je uhapšen u Ljubljani, rekao je danas da se ne plaši izručenja Srbiji, a za slovenačku vlast je rekao da se u njegovom slučaju “ponela sramno”.\nBEOGRAD/LJUBLJANA – Bivši premijer Kosova i lider Alijanse za budućnost Kosova Ramuš Haradinaj, koji je uhapšen u Ljubljani, rekao je danas da se ne plaši izručenja Srbiji, a za slovenačku vlast je rekao da se u njegovom slučaju “ponela sramno”.\n“Ja sam u Ljubljani, čekam odluku da mi vrate pasoš kako bi otputovao za Prištinu. Za mene je ova situacija neprihvatljiva, da Slovenija nije to raščistila. Ako nije njihova greška, ako nije sistem pogrešio, onda je to zlonamera vlasti ovde. Ne brinem se za Srbiju uopšte, ja sam građanin Kosova”, rekao je Haradinaj za N1.\nTa TV saznaje da je Haradinaju dodeljen advokat po službenoj dužnosti.\nInače, Haradinaj je nakon hapšenja u Ljubljani izveden pred istražnog sudiju nakon čega mu je oduzet pasoš i zabranjeno nauštanje zemlje.\nSlovenački pravosudni organi, kako su javili tamošnji mediji, proveravaju srpsku poternicu i čekaju eventualni zahtev Srbije za izručenje.\nSlovenački sud proverava optužnicu protiv Haradinaja\nSud u Kranju proverava da li još postoji optužnica u Srbiji protiv bivšeg kosovskog premijera Ramuša Haradinaja i proverava da li mu je već suđeno za dela za koja ga optužuje Srbija.\nU sudu je danas rečeno slovenačkoj agenciji STA da se proverava optužnica nakon što je slovenačka policija već proverila sa srpskim vlastima postojanje srpske poternice iz 2006. godine, a na osnovu koje je Haradinja u sredu i priveden sa ljubljanskog aerodroma.\nAgenciji STA na sudu je rečeno da postupak u slučaju Haradinaj vodi na isti način koji bi vodila protiv bilo kojeg drugog stranog državljanina, a na osnovu međunarodne poterenice.\nPredsednik Alijanse za budućnost Kosova Ramuš Haradinaj, uhapšen je na ljubljanskom aerodromu, po povratku iz Berlina, javila je prištinska Koha Ditore.\nHaradinaj je pred sudijom izjavio da neće napustiti Sloveniju bez sudskog odobrenja, a pasoš mu je privremeno oduzet.\nObjavljeno u: Članci za naslovnu, Interpolove potjernice / Tagged: hapšenja, ratni zločin


Seksualno nasilje – u svakom školskom odeljenju četiri žrtve\nRTS\t12.06.2017 10:52\n"U svakoj instituciji socijalne zaštite, zdrvstva, sudstva, tužilaštva, policije ima problema. I to je alarm, jer nema nijednog sistema koji će do kraja uraditi posao. Takođe nekoordinisanost sistema, događa se da jedna služba uopšte ne zna šta radi druga", kaže Dušica Popadić iz Incest trauma centra.\nBolja koordinacija među državnim organima je samo deo rešenja problema od kog se neretko okreće glava. Broj žrtava seksualnog nasilja može da se smanji – dva su načina.\n"Jedno je dosledno sprovođenje zakona – Srbija uopšte nema loše zakone. Drugo je da se od vrtića do fakulteta uči o seksualnom nasilju, da bi deca mogla da prepoznaju i da se suprotstave", dodaje Popadićeva.\nStatistika upozorava i da su počinioci neretko osobe bliske detetu. Problem je i što ne postoji izvršenje zakonske obaveze prijavljivanja. I dalje samo pet odsto onih koji imaju saznanje da je dete seksualno zlostavljano u porodici prijavljuje.


Minimalna zarada da bude na nivou 50 odsto prosječne - Vijesti | Radio Televizija Budva - Budva Crna Gora\nPoslanički klub Socijaldemokratske partije (SDP) predao je amandman na predlog Zakona o radu, koji je vladajuća većina stavila u proceduru, kojim traže da minimalna zarada bude na nivou 50 odsto prosječne.\nČlan Predsjedništva SDP-a, Petar Odžić, kazao je da se ta stranka u dužem vremenskom periodu zalaže za povećanje minimalne zarade, uz istovremeno poresko rasterećenje privrednika.\n“Naš amandman je identičan predlogu Zakona koji imamo u proceduri, a kojim tražimo da minimalna zarada bude na nivou 50 odsto prosječne zarade. Time bi se istovremeno značajno povećala minimalna zarada sa sadašnjih 222 na 260 EUR, ali omogućili uslovi da ona nastavi rast i u narednom period”, naveo je Odžić u saopštenju.\nKako zaradu ispod 250 EUR prima preko 70 hiljada radnika u Crnoj Gori, samim povećanjem minimalne zarade po tom modelu, povećaće se i iznos prosječne zarade.\n“Naravno, uz sve ovo je potrebno uvesti smanjenje opterećenja na zarade, koje su sada 64 odsto na neto zaradu a jedni su od najvećih u regionu. Time bi se stvorili uslovi za dalje investicije, ali i mogućnost za dalje povećanje zarada”, rekao je Odžić.\nOn smatra da taj amandman na predloženi zakon predstavlja značajno poboljšanje koje će omogućiti veća primanja za ogroman broj crnogorskih radnika, naročito za one sa najmanjim primanjima.


Vesti online / Scena / Kultura / Pronađeno pismo Hajduk Veljka Petrovića\nPronađeno je ekskluzivno, do sada nepoznato pismo Hajduk Veljka Petrovića, jednog od najznačajnijih junaka srpske istorije, saopštili su danas iz Adligata. Napisano je u Negotinu, 23. maja 1812, pre 216 godina, godinu dana pre Veljkove slavne pogibije u ovom gradu.\nU pitanju je pismo - naredba kojom se stanovništvo navedenih mesta obavezuje da daje novčanu pomoć i pomoć u namernicama, takozvani bir, ustanicima.\nHajduk Veljko ovlašćuje bimbašu Mateju da u njegovo ime skuplja tu pomoć, ako bi se protivio Mateju, to se samomu mene protivi kaže Veljko Petrović Vojvoda.\nPismo se nalazi u Udruženju za kulturu, umetnost i međunarodnu saradnju Adligat u okviru kojeg su otvoreni Muzej knjige i putovanja i Muzej srpske književnosti.Dokument je u Udruženje stiglo zahvaljujući angažovnju jednog od osnivača ovog udruženja, bibliofila i novinara Srđana Stojančeva.\n* Spektakularan koncert Beogradske filharmonije pred 15.000 ljudi na Ušću\nPismo se nalazilo u biblioteci Ljuomira Nenadovića, pa se na njegovoj poleđini nalazi Nenadovićeva beleška da se, zaista, radi o pismu Hajduk Veljka Petrovića.\nIako je pisano starim pismom, korišćen je narodni jezik.Pored naredbe se nalazi i pesma u rukopisu Dragomira Brzaka (1851-1905) o Hajduk Veljku, čiji stihovi se nalaze ispisani na spomeniku ovom junaku u Negotinu.


(VIDEO) ZUBARKSA STOLICA IZ DUBINE PAKLA: Policija otkrila mafijaške kontejnere, ovo je samo delić horora! – Narodnjaci\n(VIDEO) ZUBARKSA STOLICA IZ DUBINE PAKLA: Policija otkrila mafijaške kontejnere, ovo je samo delić horora!\nHolandska policija uhapsila je šest muškaraca nakon što su otkrili morske kontejnere koji su pretvoreni u improvizovani zatvor i zvučno zaštićenu “sobu za mučenje” zajedno sa zubarskom stolicom, alatima koji uključuju klešta i skalpele i lisice, saopštile su danas vlasti. Navodi se da je policija izvršila raciju pre nego što je soba bila korišćena i upozorila potencijalne žrtve, koje su se sakrile.\nU porukama je skladište nazvano “prostorija za tretman” i “ebi”, referenca na najviši bezbednosni holandski zatvor. U porukama je takođe otkriven identitet potencijalnih žrtava, koje su upozorene i skrivene, saopštila je policija.\nHolandska policija saopštila je prošle nedelje da su njihove istrage zasnovane na milionskim porukama sa telefona EnkroČet dovele do hapšenja više od 100 osumnjičenih i zaplene više od 8.000 kilograma kokaina i 1.200 kilograma kristal meta, kao i demontaža 19 laboratorija za sintetičke droge i zaplena desetina komada vatrenog oružja.srbijadanas/tanjug/narodnjaci.net\nStiže pomoć za sve građane! Minimalac za sve privrednike, prijavljivanje automatsko…


Sastanak Dinkić - Pajtić: Problem finansiranja Vojvodine nije rešen\nIako dobra namera postoji, nije došlo do suštinske promene oko problema finansiranja Vojvodine – rekli su u četvrtak predstavnci republičke i pokrajinske vlasti u Novom Sadu.\nOsim razgovora i dobre namere nema značajnijeg pomaka na relaciji Beograd – Novi Sad. Ministar finansija, Mlađan Dinkić i pokrajinski premijer Bojan Pajtić su se dogovorili da je neophodno donošenje zakona o finansiranju Vojvodine. Pajtić kaže da uprkos razgovoru, Vojvodina neće odustati od tužbe pred Ustavnim sudom zbog nepoštovanja odredbe najvišeg pravnog akta o finansiranju ove pokrajine.\n„U narednom periodu kroz izradu zakona o finasiranju Vojvodine, konačno definisati izvorne prihode pokrajine, definisaćemo i na koji način ove nesuglasice u budućnosti preduprediti. Postupak pred Ustavnim sudom je već pokrenut i on ide svojim tokom, ali smo se dogovorili da kroz definisanje spomenutog zakona zajednički rešimo ovaj problem“, kaže predsednik pokrajinske vlade.\nMinistar Dinkić, međutim, kaže da će Vojvodina dobiti više nego što je to bilo ranije.\n„Pre dve godine je doneta definicija šta je to budžet Vojvodine na način koji je isto bio sporan ali se niko nije žalio Ustavnom sudu. Sada smo mi definisali na neki drugi način. Dakle, apsolutno i tadašnje ministarstvo ali i ovo, imali smo u vidu objektivne mogućnosti za finansiranje Vojvodine u okviru generalnog plana budžeta. Moje pitanje je, zašto se pre dve godine niko nije žalio Ustavnom sudu“, postavlja pitanje Dinkić.\nPredsednik Centra za regionalizam, Aleksandar Popov kaže da je osnovni problem u tome da se ustav i zakoni selektivno primenjuju.\n„Stvar ide u pravcu nagodbenjaštva: prave se nagodbe između pokrajinskih i republičkih političara, što je posebno interesantno sada kada su različite stranke na vlasti u Vojvodini i na nivou republike. Mi imamo ustav takav kakav je, i imamo tamo odredbu od sedam posto za budžet Vojvodine, međutim ta odredba već godinama se ne poštuje. Prema tome, nama niti zakoni niti ustav nešto znače već je sve stvar činjenice ko je jači u toj političkoj borbi. Ovo nikako nije dobro, ovo bi trebalo da bude stvar automatizma a ne nagodbe“, naglašava Popov za RSE.


Zvezda deklasirala Metalac - Televizija Kopernikus TV K::CN\nKošarkaši Crvene zvezde su ubedljivom pobedom nad ekipom Metalca nastavili da krče put ka odbrani trona u Superligi Srbije. Crveno-beli su prikazali još jednu sigurnu partiju pred svojim navijačim i slavili sa 102:67, u meču 2. kola grupe A domaćeg šampionata.\nI pored toga što su Valjevci nastupili sa novim trenerom i imali jasan cilj da poprave utisak nakod poraza od FMP-a na startu takmičenja, gosti su vrlo brzo položili oružje. Tim Dejana Radonjića je odmah stekao prednost i sigurnom i na momente atraktivnom igrom je uvećavao, do konačnog ubedljivog trijumfa od „plus 35“.\nNajefikasniji u Zvezdi bio je Cirbes sa 19 poena i deset skokova, Miler dodao je 16 uz isto toliko skokova, dok je Dangubić postigao 12 poena. Jedina svetla tačka u ekipi Metalca bio je mladi Novak sa 21 poenom.\nDrugu pobedu u grupu upisao je FMP, koji je slavio na gostovanju Tamišu rezultatom 80:65.


Sazvana Osma posebna sednica Narodne skupštine Republike Srbije u 2013. godini\nPredsednik Narodne skupštine dr Nebojša Stefanović sazvao je Osmu posebnu sednicu Narodne skupštine Republike Srbije u 2013. godini, za utorak, 3. decembar 2013. godine, sa početkom u 14 časova.\nSazvana Šesta sednica Drugog redovnog zasedanja Narodne skupštine Republike Srbije u 2013. godini\nPotpredsednik Narodne skupštine Konstantin Arsenović sazvao je danas Šestu sednicu Drugog redovnog zasedanja Narodne skupštine Republike Srbije u 2013. godini, za utorak 3. decembar 2013. godine, sa početkom u 10 časova.\nDelegacija Narodne skupštine na 15. Cetinjskom parlamentarnom forumu\nDelegacija Narodne skupštine učestvovaće na 15. Cetinjskom parlamentarnom forumu u Budvi, Crna Gora, od 1. do 3. decembra 2013. godine.\nOdbor za dijasporu i Srbe u regionu održao je 28. novembra sednicu na kojoj je razmatran status Srba u Republici Sloveniji - pitanje sticanja statusa nacionalne manjine, odnosi sa matičnom državom i rešavanje problema tzv. izbrisanih.\nOdbor je, na sednici održanoj 28. novembra, razmotrio predlog Rezolucije o ulozi Narodne skupštine i načelima u pregovorima o pristupanju Republike Srbije Evropskoj uniji.


DEVET LICA ŽALILO SE NA "SVRAB I OSJEĆAJ STRAHA" | RTV Slobomir\nDEVET LICA ŽALILO SE NA "SVRAB I OSJEĆAJ STRAHA"\nAlbanski pokret "Samoopredjeljenje" Albina Kurtija saopštio je da je devet lica angažovanih na prebrojavanju glasačkih listića iz centralne Srbije zbog, kako su naveli, trovanja medicinski zbrinuto, a iz prištinske bolnice su objasnili da su se pacijenti žalili na "svrab i osjećaj straha, ali da su stabilno".\n"Samoopredjeljenje" navodi da su se ta lica otrovala prilikom prebrojavanja glasova u centralnoj izbornoj komisiji u Prištini, te zatražilo da se istraže uzroci "trovanja i paketi kojima su dopremljeni glasački listići".\nIz "Samoopredjeljenja" tvrde da su paketi sa glasačkim materijalom na Kosovo uneseni na ilegalan način, putem Kancelarije za vezu koja funkcioniše u sastavu Kancelarije za Kosovo i Metohiju u Vladi Srbije, a ne ne putem pošte, kako je to Zakonom propisano.\n"Te ilegalno dopremljene glasačke listiće treba odbiti", kažu u "Samoopredjeljenju".\nIz Univerzitetske bolnice su saopštili da je primljeno devet pacijenata koji su se žalili na svrab ruku visokog inteziteta, kao i osjećaj straha, te da su poslije medicinskog zbrinjavanja u stabilnom zdravstvenom stanju.\nStevan Veselinović iz Srpske liste rekao je ranije novinarima da je riječ o "orkestriranoj šovinističkoj farsi" da bi ukrali glasovi Srpskoj listi i dodali drugim političkim opcijama Srba, koji na izborima nisu osvojili dovoljan broj glasova da bi ušli u parlament.\nIz Srpske liste su rekli Srni da je na djelu očigledan pokušaj Albanaca da se predstavnicima Srba, koji priznaju nezavisnost Kosova, ali su na izborima ostvarili mizeran rezultat, dodaju glasovi da bi se stvorili uslovi da na legalan način postanu članovi kabineta Aljbina Kurtija.\nSrpska lista ranije je saopštila da je Veselinović, zajedno sa ostalim srpskim posmatračima, uz primjenu sile istjeran iz zgrade nakon što su se albanski članovi izborne komisije, koristeći izgovor da koverte sa srpskim glasovima iz centralne Srbije imaju "čudan miris", naprasno počeli da prenemažu kako su otrovani.\nSrpski posmatrači u prostoriji nisu osjetili nikakav miris niti imali bilo kakav zdravstveni problem, napomenuli su iz Srpske liste.\nSrpska lista je na vanrednim parlamentarnim izborima na Kosovu i Metohiji prošle nedjelje osvojila svih deset poslaničkih mjesta rezervisanih za Srbe u skupštini samoproglašenog Kosova.


Svih 45 optuženika iz Srbije izručeni u Hag | Autonomija\nSvih 45 optuženika iz Srbije izručeni u Hag\nMeđunarodni krivični tribunal za bivšu Jugoslaviju optužio je od osnivanja 1993. godine ukupno 161 osobu, a do sada okončao 125 postupaka.\nHapšenjem Gorana Hadžića okončan je proces saradnje Srbije sa Tribunalom u Hagu koji je intenziviran nakon 5. oktobra 2000.\nSrbija je u Hag izručila 45 osoba, odgovorila na oko 3.000 zahteva Tužilaštva, odbrane okrivljenih i sudskih veća za dostavljanje dokumentacije.\nNajtraženiji begunac Ratko Mladić uhapšen je 26. maja 2011, a izručen poslednjeg dana maja. Radovan Karadžić uhapšen je 21. jula 2008. a izručen desetak dana kasnije. Vojislav Šešelj, predsednik SRS-a, dobrovoljno je otišao u Hag u februaru 2003.godine, a suđenje je počelo četiri godine nakon toga.\nMomčilo Perišić, načelnik Generalštaba Vojske Jugoslavije, u Hag je otišao 2005. godine, tereti se za opsadu Sarajeva i granatiranje Zagreba. Vlastimir Đorđević, bivši pomoćnik ministra policije, odgovara za ratne zločine nad kosovskim Albancima, 1999. godine. Uhapšen je 2007. godine u Crnoj Gori. Jovica Stanišić, bivši načelnik Državne bezbednosti Srbije, i Vojislav Simatović, komandant specijalnih jedinica policije, Hagu su izručeni 2003. godine na osnovu optužbi za zločine u Hrvatskoj i BiH. Zdravko Tolimir, pomoćnik komandanta za obaveštajne poslove Glavnog štaba VRS, optužen je za ubistva i progone muslimana u Srebrenici. Stojan Župljanin, načelnik Centra bezbednosti Banjaluke i Mićo Stanišić, ministar policije Republike Srpske, okrivljeni su za ubistva i deportacije muslimana i Hrvata u više bosanskih opština. Stanišić se predao u martu 2005, dok je Župljanin uhapšen u Pančevu, juna 2008. godine.\nZbog zločina nad kosovskim Albancima tokom 1999. godine, u februaru 2009. godine prvostepeno su osuđeni predstavnici vlasti i funkcioneri vojske i policije Srbije, Šainović na 22, Ojdanić na 15, Pavković na 22, Lazarević na 15 i Lukić na 22 godine zatvora, dok je Milutinović oslobođen optužbi.\nVeselinu Šljivančaninu, bivšem oficiru JNA je decembra 2010. preinačena kazna posle vanrednog preispitivanja pravosnažne presude od 17 na 10 godina i on je u međuvremenu pušten na slobodu.\nMeđunarodni krivični tribunal za bivšu Jugoslaviju optužio je od osnivanja 1993. godine ukupno 161 osobu, a do sada okončao 125 postupaka.Haško tužilaštvo je do 2004, kada je zaključena poslednja optužnica, povuklo 20 optužnica, a od preostalih 141, Srba je 95 – te čine 68 odsto optuženih. U Tribunalu su oslobođena dvojica Srba – Miroslav Radić i Milan Milutinović, a posle hapšenja Ratka Mladića, jedini preostali begunac sa haške liste bio je Goran Hadžić.


Privredni rast u ovoj godini biće iznad četiri odsto\nHomeEkonomijaPrivredni rast u ovoj godini biće iznad četiri odsto\nPredsednica Vlade Republike Srbije Ana Brnabić izjavila je da će privredni rast Srbije u 2018. godini biti iznad četiri odsto, podsetivši na to da je on u prvoj polovini godine iznosio 4,85 odsto, po čemu se naša zemlja svrstala među najbrže rastuće ekonomije u Evropi.\nBrnabić je, na otvaranju Samita 100 biznis lidera Jugoistočne Evrope, izrazila očekivanje da će do kraja godine rast BDP-a iznositi 4,2 odsto, tako da ćemo, u svakom slučaju, ove godine imati rast iznad dva procenta.\nOna je podsetila na to da je Srbija na „Duing biznis listi“ Svetske banke zauzela 43. mesto, što je naša najbolja pozicija ikada, pri čemu smo i lideri u oblasti reformi u Jugoistočnoj Evropi.\nSrbija je, prema izveštaju „Fajnenšel tajmsa“ privukla čak 12 puta više direktnih stranih investicija nego što se to očekuje od ekonomije naše veličine, i po tome smo prvaci sveta u konkurenciji od 94 zemlje, naglasila je Brnabić.\nPrema njenim rečima, javne finansije su stabilizovane i već treću godinu zaredom imamo suficit u budžetu.\nTakođe, kako je ponovila, Srbija ima javni dug ispod 60 odsto BDP-a, a nezaposlenost je smanjena sa 24 na 12 odsto, tako da sada svu pažnju možemo da usmerimo na rast i transformaciju naše privrede.\nParkiranje za vreme LORIST-a\nJako nevreme u Dubrovniku


Servis pogonske grupe | Bosch Automotive Aftermarket u Srbiji\nBez obzira na marku i tip vozila koja se servisiraju, u ponudi su ispitne stanice za servisiranje pogonske grupe koje su potrebne da bi radionica bila lider u popravkama i održavanju i jedan korak ispred konkurencije.\nDanas, kada su ekološki zahtevi po pitanju emisije štetnih materija veoma restriktivni, naša ponuda opreme za servisiranje pogonske grupe osmišljena je za rad po najnovijim standardima i spremna je za budućnost.\nAnalizatori izduvnih gasova koje pokreće budućnost\nU odnosu na uvođenja novih zakonskih regulativa u vezi sa emisijom izduvnih gasova, Bosch pruža mogućnost dogradnje i unapređenja svoje merne opreme kako bi izmereni rezultati uvek bili u skladu sa važećim uredbama. Vrednosti emisije štetnih gasova su ključna karika u lancu provere tehničke ispravnosti vozila, a ovim se obezbeđuje da servisne radionice, kontrolne stanice i tehnički pregledi nemaju zastoja u radu.\nPogledajte analizatore izduvnih gasova


Osnovan Komitet za kontrolu i bezbednost saobraćaja :: Direktorat civilnog vazduhoplovstva Republike Srbije\nRepublike Srbije - 05.08.2020 23:57:30\nMinistarstvo za infrastrukturu Srbije osnovalo je Komitet za kontrolu i bezbednost saobraćaja, koji treba da poveća bezbednost u toj oblasti. Ministar za infrastrukturu Srbije Milutin Mrkonjić, koji je i predsednik Komiteta, rekao je novinarima nakon prve sednice, da je to telo osnovano zbog povećanog broja nesreća u saobraćaju i rasta saobraćaja koji se očekuje nakon dobijanja "belog šengena". "Osnovan je Komitet sa podkomitetima čiji je zadatak da poveća kontrolu bezbednosti saobraćaja, analizira i preduzime odgovarajuće mere i utvrdi odgovornost radi smanjenja broja incidenata", istakao je ministar.\nČetiri podkomiteta za bezbednost vazdušnog, vodnog, drumskog i železničkog saobraćaja će zasedati jednom u 15 dana. Svaki podkomitet moraće da radi analizu bezbednosti u svojoj oblasti najmanje jednom u tri meseca i da predloži mere i vreme za preduzimanje tih mera, rečeno je na sednici.\nČlan podkomiteta za vazdušni saobraćaj i generalni direktor Direktorata civilnog vazduhoplovstva Republike Srbije Nebojša Starčević rekao je da se u Srbiji na 1.000 sati leta desi jedan incident, što je bolje od evropskog proseka, a veliki incidenti sa ljudskim žrtvama dešavaju se jedanput na tri miliona poletanja. Starčević je ocenio da se u srpskom civilnom vazduhoplovstvu radi sa prilično starom opremom, koja ne ugrožava bezbednost, ali zato povećava troškove. Inače, u 2009. godini porast vazdušnog saobraćaja u Evropi, beleže samo Srbija i Turska.\nČlan podkomiteta za bezbednost drumskog saobraćaja i načelnik saobraćajne policije Republike Srbije Stojadin Jovanović kazao je da je sada pravo vreme za osnivanje takvog komiteta jer će od 10. decembra početi primena novog Zakona o bezbednosti saobraćaja na putevima.\nOn je naveo da je u poslednjih petanaestak godina prepolovljen godišnji broj žrtava u nesrećama u drumskom saobraćaju u Srbiji, sa oko 1.800, na 850 do 950 poginulih u poslednjih nekoliko godina. Jovanović je ocenio da se broj nesreća u saobraćaju značajno može\nsmanjiti eliminisanjem najčešćeg uzroka nesreća, odnosno neprilagođene brzine. Za tu svrhu nabavljen je veći broj laserskih radara i uvedena su vozila presretači. On je najavio i uvođenje video nadzora saobraćaja u naseljenim mestima i dodao da je to već učinjeno u Beogradu, u vreme Univerzijade.\nGeneralni direktor Železnica Srbije Milovan Marković i član podkomiteta za bezbednost železničkog saobraćaja kazao je da je u prvih osam meseci ove godine na prugama u Srbiji bilo 335 nesreća u kojima su žrtve bile 33 osobe. On je kazao i da je urađena analiza najrizičnijih ukrštanja pruga i puteva u Srbiji i najavio da će investirati u njihovo obezbeđenje. Prema rečima Markovića, od 2.380 pružnih prelaza u Srbiji savremenom signalizacijom, sa branicima i svetlima, obezbeđeno je oko 20 odsto kritičnih tačaka.\nU vodnom saobaraćaju u Srbiji godišnje se desi oko 80 nesreća u kojima bude materijalne štete ili ljudskih žrtava, kazao je pomoćnik ministra za infrastrukturu i predsednik podkomiteta za bezbednost vodnog saobraćaja Pavle Galić. On je najavio da će do kraja godine biti donet novi zakon o plovidbi koji će omogućiti povećanje bezbednosti u toj oblasti i dodao da bi\ntrebalo povećati kontrolu i rekonstruisati plovne puteve.\nSledeća sednica Komiteta će biti održana 7. oktobra.


Srbiju volimo - U Bogatiću izbor hajdučkog harambaše\nU Bogatiću izbor hajdučkog harambaše\nInspirisana motivima iz romana “ Hajduk Stanko” Janka Veselinovića, daleke 1966. godine nastala je manifestacija “Hajdučko veče”. Iste godine organizovano je prvo takmičenje za izbor hajdučkog harambaše.\nOve godine manifestacija se održava 47. put, 08. i 09. avgusta, na više lokacija u opštini Bogatić. Centralni deo manifestacije održava se u Crnoj Bari, na lokaciji Vasin Šib. Osnovna ideja manifestacije je da se dočara život predaka, lepota nekadašnjeg života i starih običaja mačvanskog kraja.\nProgram manifestacije :\n– Takmičenje za Izbor harambaše 2015. godine\n– „Mačvanska svadba“\n– „Hajdučka regata“\n– Takmičenje u pecanju\n– Takmičenje u gađanju glinenih golubova\n– „Hajdučki kotlić“\n– Sajam etno hrane, pića i domaće radinosti\n– Nastup folklornih ansambala\nU večernjim satima biće organizovani kocerti Ace Lukasa, Milice Pavlović i Miloša Vujanovića.\nJedinstvena dela Dimitrija ...\nIzložba "Dimitrije Avramović, dela iz zbirki Narodnog muzeja u Beogradu" biće otvorena večeras u Sali pod svodovima Konaka kneginje Ljubice, najavio je Muzej grada Beograda. Izložba se realizuje zahvaljujući uspešnoj saradnji Narodnog muzeja u Beogradu i Muzeja grada Beograda.Jedinstvenu umetničku ostavštinu Dimitrija Aramovića, koja se ...\nGostun - doživljaj prijepoljskog ...\n15/08/2016\t0 comment\n08/07/2016\t0 comment\nVinsko putovanje kroz vreme - selo ...\nNegovanje tradicije u Niškoj Banji ...\n03/09/2013\t0 comment\n27/06/2015\t0 comment\n"Vrela Homolja" sabor koji čuva ...\nUspenjska crkva u Moskvi - mesto ...\n28/11/2013\t0 comment


BLAGODATI POMORANDŽE - ZDRAVLJE I SREĆA\nZDRAVLJE I SREĆA / ČITAONICA / BLAGODATI POMORANDŽE\nDecembar 28, 2015 In ČITAONICA By Branislav Mihajlovic\nGlatke loptice iznutra prekrivene belim vlaknima i ispunjene sočnim sokom idelan su međuobrok jer obiluju mineralima, vitaminom C i vodom koja nas osvežava.\nPoznato je da nikotin uništava vitamin C. Zato se često kaže da ako je nepušaču potrebna jedna pomorandža kao zaštita od prehlade, onda su pušaču potrebne tri. Ove narandžaste loptice svežine su idealna hrana i za trudnice jer obiluju folnom kiselinom neophodnom za razvoj fetusa.\nLekovita unutrašnja strana kore\nFlavonoidi, moćni antioksidanti koji se najvećim delom nalaze u unutrašnjem belom delu narandžine kore, smanjuju rizik od moždanog udara.\nOd jedne pomorandže dobija se 90 ml soka koji je odličan izvor vitamina C, a čak 85 odsto pomorandži prerađuje se u sok pa je upravo sok od pomorandže najpopularniji u svetu\nVeć su drevne civilizacije poznavale neka umeća korišćenja pomorandžinog eteričnog ulja. Deluje fungicidno i baktericidno i tonizuje rad srca.\nBergamot pomorandža koristi se i u aromaterapiji za pripremu parfema. Međutim, kako je bergamot fototoksičan, čini kožu osetljivijom na UV zrake zbog čega se nakon nanošenja preparata s aromatičnim uljem bergamota ne sme izlagati suncu.